open-index/open-wikipedia-markdown huggingface dataset:
笮融

**笮融**者，後漢丹楊人也。

初，聚眾數百，往依徐州牧陶謙。謙使督廣陵、彭城運漕，遂放縱擅殺，坐斷三郡委輸以自入。乃大起浮圖祠，以銅為人，黃金塗身，衣以錦采，垂銅槃九重，下為重樓閣道，可容三千餘人。悉課讀佛經，令界內及旁郡人有好佛者聽受道，復其他役以招致之，由此遠近前後至者五千餘人戶。每浴佛，多設酒飯，布席於路，經數十里，民人來觀及就食且萬人，費以巨億計。

曹操攻陶謙，徐州騷動。融將男女數萬口，馬三千匹，走廣陵。廣陵太守趙昱待以賓禮。融酒酣殺昱，放兵大掠，因載而去。

時朝廷以劉繇為揚州牧。繇遣部將以守袁術，為孫策所破。繇奔丹徒，慾渡江南以保豫章。融先至，殺太守朱皓，入居豫章。繇進討融，為融所破，復招合屬縣，破融。融敗走入山，為民所殺。

## 據

*《三國志·吳書·劉繇太史慈士燮傳》
柬埔寨國家銀行

**柬埔寨國家銀行**（英文曰：National Bank of Cambodia，法文曰：la Banque Nationale du Cambodge），一九五四年創於柬埔寨金邊，柬國人皆妮稱之「紅銀行（Banque Rouge）」，因其音易讀易記，亦含「勇敢無畏」之意，甚合國情當年
柬埔寨國家銀行發展歷史  
。今分行二十有六，金邊與全國各城皆有之

。




柬埔寨政府全資所有，屬國家銀行，營發鈔柬埔寨里亞爾（Riel）與訂官利

。茵納達納加銀行(Bank of Inadanajati)、柬埔寨發展銀行(Development Bank of Cambodia)、鄉村銀行(Rural Agricultural Bank)均為子行。

至一九七五年，赤柬停用里亞爾，乃閉之，曰「永滅資產階級殘障」。越明年復以柬埔寨人民銀行代之。又二年，越國兵至，赤柬流亡，乃重建。今柬國銀業漸入正軌，亦已立法。

## 注


## 它典
*柬埔寨國家銀行官址
甲骨蟾

**甲骨蟾**者（英文曰：TOADTM for OracleTM），求知軟體公司（Quest Software）之製作。可用於甲骨文資料庫（Oracle Database）之七點三點四以上諸版，亦有移植體若干。

## 用
**TOAD<sup><small>TM</small></sup>**之要用有四：
* 速興、移、除各資料庫實體（object）   
* 利SQL代碼
* 尋各類資料
* 易撰彙報表

夫**甲骨蟾**，如能善用，理資、數於鼓掌之間，雖莫能解當世飢饉，或釋溫室之氣，然令數理之序井然，其意亦大矣。

## 簡史
**[[吉米‧邁克丹尼]]**（Jimmy McDaniel）一介資料庫格置人初建寶物盒（tool-box）於一九九六年，謂：Tool for Oracle Application Developers，原僅利己用，未已出供各序人（DBA）自由載之。   

越明年，求知軟體自知不及，乃求授源以諮商用，吉米允之。至今成功空前，移至微軟SQL、IBM-DB2、MySQL各路皆通。

## 著

 
* 《*袖珍版指南(Toad<sup><small>TM</small></sup> Pocket Reference for Oracle) 1st Edition*》*Jim McDaniel*與*Patrick McGrath*合著，*O'Reilly*出版社二○○二年 (ISBN 0596003374, ISBN-13 978-0596003371)
* 《*袖珍版指南(Toad<sup><small>TM</small></sup> Pocket Reference for Oracle) 2nd Edition*》*Jeff Smith*、*Bert Scalzo*與*Patrick McGrath*合著，*O'Reilly*出版社二○○五年 (ISBN 0596009712, ISBN-13 978-0596009717)
* 《*完全指南(Toad<sup><small>TM</small></sup> Handbook)*》 *Bert Scalzo*與*Dan Hotka*合著，*Sams*出版社二○○三年 (ISBN 0672324865, ISBN-13 978-0672324864)


## 它典
* 甲骨蟾官址 
* Quest Software官址
* 甲骨蟾情報
* 示範大典
* (新) Toad<sup><small>TM</small></sup> for Microsoft SQL Server<sup><small>TM</small></sup>
* (新) Toad<sup><small>TM</small></sup> for IBM DB2<sup><small>TM</small></sup>
* (新) Toad<sup><small>TM</small></sup> for MySQL<sup><small>TM</small></sup>
泰國軍人銀行

**泰國軍人銀行**(泰語曰：ธนาคารทหารไทย，英文曰：TMB Bank Public Company Ltd)，泰國兵部所創之銀行也，始於一九五六年十月，今泰王國居六。

今總部設曼谷乍都節區拍鳳裕庭路

，舉國分行三百七十，軒亭一百，港、象皆有分行，大總管乃西瓦拉薩(Subhak Siwaraksa)
軍人銀行年度報告
。

嘗遇一九九八年亞洲金融風暴，受創至微

，旋並受創極之DBS-大泰銀行(DBS Thai Danu Bank)與泰國工商財團(Industrial Finance Corporation of Thailand)

，今業績少虧，乃受舊賬之累也
軍人銀行二○○六年年度分析
，正慾重振興之慾得軍人銀行之最新資訊可書至。

## 注




## 它典

*泰國軍人銀行官址
澳大利亞

**澳大利亞**為大洋洲一國，西濱印度洋，東至太平洋，北望印度尼西亞，南眺南極洲。分六州、二領地，都堪培拉，口二千一百萬 人口調查局資訊。

## 名
歐羅巴人稱南赡部洲 (Australia)。

## 史
十七世紀荷蘭阿貝爾船長先至，稱「新荷蘭」，環行之，知其非小島矣。百又六十四年後庫克船長復至，已而為大英帝國所有，大英後盡遣囚於方土，口乃增，曰「新南威爾斯王屬殖民地」（英文：Crown Colony of New South Wales）。

十九世紀立國，名「新南威爾斯」，一八二四年其督麥卡利上奏英王，議名此大陸為「澳大利亞」，此詞乃拉丁文也，意「南方之大陸」，英王準奏。一九零一年一月一日各區間議合為：「澳大利亞聯邦」，英王維多利亞允其立憲，臣屬大英。

後悉尼、墨爾本相爭為都，久未得解，英王伊麗莎白二世遂下詔，營新都堪培拉。一九六八年重修「澳大利亞成法」（英文：Australia Act），乃去英自立之。但仍奉英王為澳大利亞聯邦國王。設總督代英王駐澳，惟國政獨立自主。

## 政
舉國之州有六、地區有二、海外領地有三。

### 六州
* 新南威爾士州（NSW） - 府悉尼 
* 昆士蘭州（QLD） - 府布里斯班 
* 南澳大利亞州（SA） - 府阿德萊德 
* 塔斯馬尼亞州（TAS） - 府霍巴特 
* 維多利亞州（VIC） - 府墨爾本 
* 西澳大利亞州（WA） - 府珀斯

### 二地區
* 澳大利亞首都直轄區（ACT） - 俗稱：堪培拉 
* 北部地區（NT） - 府達爾文
### 叁海外領地
* 聖誕島
* 科科斯群島
* 諾福克島 - 都金斯頓

## 注


## 它典

* 澳州外交部資訊-About Australia 
* 澳州總督公式網 
* 澳州政府公式網
* 澳州旅游局官址
* 谷歌-Google-衛星地圖
王勃

**王勃**，字**子安**，唐絳州龍門人。六歲善文辭，九歲得顏師古注《漢書》讀之，作《指瑕》以擿其失。麟德初，對策高第。年未及冠，授朝散郎，數獻頌闕下。沛王聞其名，召署府修撰，論次《平臺祕略》。書成，王愛重之。

是時，諸王鬥雞，勃戲為文，檄英王雞，高宗怒曰：「是且交構。」斥出府。勃既廢，客劍南。嘗登葛憒山曠望，慨然思諸葛亮之功，賦詩見情。聞虢州多藥草，求補參軍。倚才陵藉，為僚吏共嫉。官奴曹達抵罪，匿勃所，懼事洩，輒殺之。事覺當誅，會赦除名。父福畤，繇雍州司功參軍坐勃故左遷交阯令。勃往省，度海溺水，痵而卒，年二十九。

初，道出鍾陵，九月九日都督大宴滕王閣，宿命其婿作序以夸客，因出紙筆遍請客，莫敢當，至勃，沆然不辭。都督怒，起更衣，遣吏伺其文輒報。一再報，語益奇，乃矍然曰：「天才也。」請遂成文，極歡罷。勃屬文，初不精思，先磨墨數升，則酣飲，引被覆面臥，及寤，援筆成篇，不易一字，時人謂勃為腹槁。

## 據
*《唐書·王勃傳》
漢書人物列表

**[[漢書]]**立紀者十二，所立傳者，上及秦末，下至新莽，蓋前漢諸君也。

## 本紀

* 漢高帝
* 漢惠帝
* 漢高后
* 漢文帝
* 漢景帝
* 漢武帝
* 漢昭帝
* 漢宣帝
* 漢元帝
* 漢成帝
* 漢哀帝 
* 漢平帝

## 列傳

### 秦

* 陳勝 
* 吳廣
* 項羽 
* 項梁
* 范增
* 張耳 
* 陳餘
* 魏豹 
* 田儋 
* 田假
* 韓王信
* 景駒
* 秦王子嬰
* 章邯

### 漢

* 漢荊王賈 
* 漢燕王澤 
* 漢吳王濞
* 漢楚元王交
* 漢齊悼惠王肥 
* 漢趙隱王如意 
* 漢趙幽王友 
* 漢趙共王恢 
* 漢燕靈王建
* 漢淮南厲王長
* 漢衡山王賜 
* 漢濟北貞王勃
* 漢河間獻王德 
* 漢臨江哀王閼 
* 漢臨江閔王榮 
* 漢魯恭王餘
* 漢江都易王非 
* 漢膠西于王端 
* 漢趙敬肅王彭祖 
* 漢中山靖王勝 
* 漢長沙定王發 
* 漢廣川惠王越 
* 漢膠東康王寄 
* 漢六安共王慶 
* 漢清河哀王乘 
* 漢常山憲王舜
* 漢梁孝王武 
* 漢代孝王參 
* 漢梁懷王揖
* 漢戾太子據 
* 漢齊懷王閎 
* 漢燕剌王旦 
* 漢廣陵厲王胥
* 漢昌邑哀王髆
* 漢淮陽憲王欽
* 漢楚孝王囂
* 漢東平思王宇
* 漢中山哀王竟
* 漢定陶共王康 
* 漢中山孝王興
* 韓信
* 彭越
* 英布
* 盧綰 
* 吳芮
* 劉向 
* 劉歆
* 季布 
* 欒布 
* 田叔
* 蕭何 
* 曹參
* 張良 
* 陳平 
* 王陵 
* 周勃
* 樊噲 
* 酈商 
* 夏侯嬰 
* 灌嬰 
* 傅寬 
* 靳歙 
* 張蒼 
* 周昌 
* 趙堯 
* 任敖 
* 申屠嘉
* 酈食其 
* 陸賈 
* 朱建 
* 婁敬 
* 叔孫通
* 蒯通 
* 伍被 
* 江充 
* 息夫躬
* 石奮 
* 衛綰 
* 直不疑 
* 周仁 
* 張歐
* 賈誼
* 爰盎 
* 晁錯
* 張釋之 
* 馮唐 
* 汲黯 
* 鄭當時
* 賈山 
* 鄒陽 
* 枚乘 
* 路溫舒
* 竇嬰 
* 田蚡 
* 灌夫 
* 韓安國
* 李廣 
* 蘇建
* 衛青 
* 霍去病
* 董仲舒 
* 司馬相如
* 公孫弘 
* 卜式 
* 兒寬
* 張湯
* 杜周
* 張騫 
* 李廣利
* 司馬遷
* 嚴助 
* 朱買臣 
* 吾丘壽王 
* 主父偃 
* 徐樂
* 嚴安 
* 終軍 
* 王褒 
* 賈捐之
* 東方朔 
* 公孫賀 
* 劉屈氂 
* 車千秋 
* 王訢 
* 楊敞 
* 蔡義 
* 陳萬年 
* 鄭弘
* 楊王孫 
* 胡建 
* 朱雲 
* 梅福
* 雲敞
* 霍光 
* 金日磾
* 趙充國 
* 辛慶忌
* 傅介子 
* 常惠 
* 鄭吉 
* 甘延壽
* 陳湯 
* 段會宗
* 雋不疑 
* 疏廣
** 疏受
* 于定國 
* 薛廣德 
* 平當 
* 彭宣
* 王吉 
* 貢禹 
* 龔勝 
* 龔舍 
* 鮑宣
* 韋賢
* 魏相 
* 丙吉
* 眭弘 
* 夏侯始昌 
* 夏侯勝
* 京房 
* 翼奉 
* 李尋
* 趙廣漢 
* 尹翁歸 
* 韓延壽 
* 張敞 
* 王尊 
* 王章
* 蓋寬饒 
* 諸葛豐 
* 劉輔 
* 鄭崇 
* 孫寶 
* 毋將隆 
* 何並
* 蕭望之
* 馮奉世
* 匡衡
* 張禹 
* 孔光 
* 馬宮
* 王商 
* 史丹 
* 傅喜
* 薛宣 
* 朱博
* 翟方進
* 谷永 
* 杜鄴
* 何武 
* 王嘉 
* 師丹
* 揚雄

### 儒林

* 丁寬 
* 施讎 
* 孟喜 
* 梁丘賀 
* 京房 
* 費直 
* 高相 
* 伏生 
* 歐陽生 
* 林尊 
* 夏侯勝 
* 周堪 
* 張山拊 
* 孔安國 
* 申公 
* 王式 
* 轅固 
* 後蒼 
* 韓嬰 
* 趙子 
* 毛公 
* 孟卿 
* 胡母生 
* 嚴彭祖 
* 顏安樂 
* 瑕丘江公 
* 房鳳

### 循吏

* 文翁 
* 王成 
* 黃霸 
* 朱邑 
* 龔遂 
* 召信臣

### 酷吏

* 郅都 
* 甯成 
* 周陽由 
* 趙禹 
* 義縱 
* 王溫舒 
* 尹齊 
* 楊僕 
* 咸宣 
* 田廣明 
* 田延年 
* 嚴延年 
* 尹賞

### 遊俠

* 朱家 
* 劇孟 
* 郭解 
* 萬章 
* 樓護 
* 陳遵 
* 原涉

### 佞幸

* 鄧通 
* 趙談 
* 韓嫣 
* 李延年 
* 石顯 
* 淳于長 
* 董賢

### 新

* 王莽

## 餘

* 漢前少帝
* 漢後少帝
* 漢昌邑王賀
* 孺子嬰
* 顏異
* 孔霸

## 據
*《漢書》
卜式

**卜式**，漢河南人也。以田蓄為事。入山牧，十餘年，羊致千餘頭。時漢方事匈奴，式上書，願輸家財半助邊。上使使問式何欲。式曰：「天子誅匈奴，愚以為賢者宜死節，有財者宜輸之，如此而匈奴可滅也。」上以式長者，乃召拜式為中郎，賜爵左庶長；遷成皋令，將漕最。上以式朴忠，拜為齊王太傅，轉為相。會呂嘉反，式上書：「願與子男請行死之，以盡臣節。」上賢之，賜爵關內侯。明年當封禪，式不習文章，貶為太子太傅。以壽終。

## 據
*《漢書·卜式傳》
陳勝

**陳勝**，字**涉**，楚陽城人。少時，嘗與人傭耕。輟耕之壟上，悵然甚久，曰：「苟富貴，無相忘。」傭者笑而應曰：「若為傭耕，何富貴也？」勝太息曰：「嗟乎！燕雀安知鴻鵠之志哉！」秦二世元年秋七月，發閭左戍漁陽九百人，勝為屯長。會大雨，道不通，度已失期。失期法斬，乃謀殺兩尉，而舉大事，乃偽為魚腹丹書曰：「陳勝王」，卒買魚烹食，得書，怪之，涉又使吳廣次所旁叢祠中，夜篝火，狐鳴呼曰：「大楚興，陳勝王」，眾益慐。涉遂召徒屬曰：「公等遇雨，皆已失期，當斬。壯士不死則已，死則舉大名耳。侯王將相，寧有種乎？」徒屬皆曰：「敬受命。」乃詐稱公子扶蘇、項燕。袒右，稱大楚。勝自立為將軍，入據陳，立為王，號為張楚。諸郡縣，皆殺長吏，以應勝。秦令章邯免驪山徒、人奴產子，悉發以擊楚軍，大敗之。二年，至下城父，其御莊賈殺勝以降秦。諡曰**隱王**。

勝為王凡六月。初為王，其故人傭耕者聞之，之陳，叩宮門，見涉殿屋帷帳，客曰：「夥！涉之為王沈沈者。」楚人謂多為夥，故天下傳之，夥涉為王，自陳涉始。客出入愈益發舒，言勝故情。或言客愚無知，專妄言，輕威。勝斬之。諸故人皆自引去，由是無親勝者。以朱防為中正，胡武為司過，主司群臣。諸將徇地，至，令之不是者，繫而罪之。以苛察為忠。其所不善者，不下吏，輒自治。勝信用之，諸將以故不親附。此其所以敗也。勝雖已死，其所置遣侯王將相竟亡秦。高祖時為勝置守冢於碭，王莽敗，迺絕。

## 引據
*司馬遷·《史記·卷四十八·陳涉世家第十八》
*班固·《漢書·卷三十一·陳勝項籍傳第一》

分類:張楚世家
范增

**范增**，周居鄛人。年七十，好奇計，說項梁，求楚懷王孫心，立為楚懷王，王以增為末將，梁死。羽封增歷陽侯，號亞父，勸羽殺沛公。不聽，漢用陳平計間楚君，臣羽疑增，稍奪之權。增怒，曰：「天下事大定矣，君王自為之。」歸至彭城，疽發背死。

## 據
*《史記·項羽本紀》
張耳

**漢趙景王張耳**，魏大梁人也，少時及魏公子毋忌為客，宦為外黃令。陳餘，亦大梁人，年少，父事耳，相與為刎頸交。秦滅魏，變名姓之陳，為里監門。陳涉起蘄至陳，耳餘上謁，請奇兵略趙地，許之，以陳人武臣為將軍，耳餘為左右校尉，下三十餘城，武臣立為趙王，以餘為大將軍，耳為丞相，武臣使李良略常山，還之邯鄲，襲殺武臣，耳餘得脫出，求得趙歇，立為趙王，章邯兵至，耳與歇走入鉅鹿城，王離圍之，餘收常山兵，得數萬人，自度不能敵秦，不敢前。耳大怒，怨餘。項羽破章邯，得出，與餘相見，責讓餘。收其兵，羽立耳為常山王，以南皮旁三縣封餘，餘襲耳，耳敗走漢，漢遣耳與韓信擊破趙斬，餘泜水上，四年立耳為趙王，五年秋耳薨，諡曰景王。

## 據
* 《漢書·張耳傳》
陳餘

**陳餘**者，魏大梁人也，好儒術，數游趙苦陘。富人公乘氏以其女妻之。餘年少，父事張耳，兩人相與為刎頸交。秦滅魏數歲，聞此兩人魏名士也，購求有得張耳千金，陳餘五百金。乃變名姓，俱之陳，為里監門以自食。

陳涉起蘄，入陳。張耳、陳餘上謁陳涉。於是陳王以故所善陳人武臣為將軍，以張耳、陳餘為左右校尉，予卒三千人，北略趙地。趙地聞之，不戰以城下者三十餘城。至邯鄲，張耳、陳餘怨陳王不以為將而以為校尉。乃說武臣，立為趙王。以陳餘為大將軍，張耳為右丞相，李良襲邯鄲殺武臣。趙人多為張耳、陳餘耳目者，以故得脫出。收其兵，得數萬人。乃求得趙歇，立為趙王。張耳與趙王歇入鉅鹿城，王離圍之。陳餘軍鉅鹿北，自度兵少，不敵秦，不敢前。數月，張耳大怒，怨陳餘，陳餘乃脫解印綬，推予張耳。獨與麾下所善數百人之河上澤中漁獵。由此陳餘、張耳遂有郤。

張耳從項羽入關。項羽立諸侯王，乃分趙立張耳為常山王，以陳餘不從入關，聞其在南皮，即以南皮旁三縣封之，陳餘愈益怒，因悉三縣兵襲常山王張耳。張耳敗走漢，陳餘巳敗張耳，皆復收趙地，迎趙王於代。趙王德陳餘，立以為代王。漢二年，東擊楚，使使告趙，欲與俱。漢王求人類張耳者斬之，持其頭遺陳餘，陳餘乃遣兵助漢。漢敗於彭城西，陳餘亦復覺張耳不死，即背漢。漢三年，韓信已定魏地，遣張耳破趙井陘，斬陳餘泜水上。

## 據
*《史記·陳餘傳》
魏豹

**魏豹**，魏諸公子也。兄魏咎，陳王立為魏王。章邯擊臨濟。咎自殺。豹走楚。楚懷王予豹數千人，徇魏地。下魏二十餘城，立為魏王。從項羽入關。羽欲有梁地，徙豹河東，為西魏王。漢王定三秦，豹以國屬焉。漢王敗，至滎陽，豹請視親病，至國，畔漢。漢王遣韓信擊豹，擄之，令豹守滎陽。楚圍急，周苛曰：「反國之王，難與共守。」遂殺豹。

## 據
*《漢書·魏豹傳》
吳廣叔

**吳廣**，字**叔**，楚陽夏人。二世元年秋七月，發閭左戍漁陽九百人，陳勝與廣皆為屯長。至蘄，大雨，道不通，度已失期。失期法斬，乃謀殺兩尉，召徒屬，袒右稱大楚，為壇而盟。勝自立為將軍，廣為都尉。入據陳，勝立為王，號張楚，以廣為**假王**，監諸將，以西擊滎陽。勝立甯陵君咎為魏王，周市為相。將軍田臧等相與謀矯陳王令，以誅吳廣，獻其首於勝。

## 引據
*司馬遷《史記·卷四十八·陳涉世家第十八》
*班固《漢書·卷三十一·陳勝項籍傳第一》
吳廣 (明)

**吳廣**，明廣東韶關翁源縣人。以武生從軍，累著戰功，曆福建南路參將，坐事罷歸。會岑溪瑤反，總督陳大科檄廣從總兵童元鎮討之。將士少卻，廣手斬一卒以徇，遂大破之。論功，複故官。

萬曆二十五年，以副總兵從劉綎禦倭朝鮮，領水軍與陳璘相犄角，俘斬甚眾。甫班師，大征播州，擢廣總兵官，以一軍出合江。副將曹希彬以一軍出永寧，受廣節制。廣屯二郎壩，大行招徠。賊驍將郭通緒迎戰，將士襲走之。陶洪、安村、羅村三砦土官各出降，他部來歸者數萬，廣擇其壯者從軍。通緒扼穿崖囤，廣督土漢軍擊破之。劉綎、馬孔英已入播，廣猶頓二郎，總督李化龍趣之。乃議分四哨進攻崖門，別遣永寧女土官奢世續等督夷兵二千，扼桑木埡諸要害，以防饟道。諸將連破數囤，進營母猪塘。楊應龍懼，令通緒盡發關外兵拒敵。廣伏炮手五百於磨搶埡外南岡下，而遣裨將趙應科挑戰。埡夾兩山中，甚隘，通緒橫槊沖應科，應科佯北。通緒追出埡，遇伏，急旋馬，中炮墜，方躍上他馬，伏兵攢刺之殪，餘賊大奔。官軍逐北，賊盡降，遂薄崖門。徑小止容一騎，賊眾萬餘出關拒戰。希彬懸賞千金，士攀崖競進，追至第四關，關上男婦盡哭。賊黨自殺其魁羅進恩，率萬餘人出降。其第一關猶拒不下，廣乘夜疾進，奪其關，關內民爭獻牛酒。劉綎、馬孔英已入關，李應祥、陳璘猶在關外。廣合希彬軍連戰紅碗、水土崖、分水關皆捷，遂進營水牛塘，應龍大懼。知廣軍孤深入，謀欲襲之，乃遣人詐降。廣測其詐，堅壁以待，應龍擁眾三萬直沖大營，諸將殊死戰。會他將來援，賊乃退。廣遂與諸道軍逼海龍囤。賊詐令婦人乞降，哭囤上，又詐報應龍仰藥死，廣信之。已，知其詐，急燒第二關，奪三山，絕賊樵汲，賊益窘。旋與陳璘從囤後登，應龍急自焚死。獲其子朝棟，出應龍屍烈焰中。廣中毒矢，失聲，絕而復蘇，遂以本官鎮四川。逾年卒。

初，廣之頓二郎也，有言其受賄養寇者，詔謫充為事官。後論功贈都督同知，世廕千戶。

## 引據
《明外史·陳璘傳》
章邯

**章邯**，秦名將，上將軍。

## 傳
秦二世時為少府，為秦之柱。二世元年九月，命將驪山徒及奴產子擊陳賊周文，數戰皆勝。複滅田臧等部於滎陽，迫陳勝遁之。後攻殺魏咎、田儋、項梁，移兵渡河擊趙。鉅鹿之戰為項羽所破，漳紆之戰中複敗，遂降，從項羽入關。項羽分關中之地與秦人章邯、司馬欣、董翳，分為**雍王**、塞王、翟王，號曰「**三秦**」。楚漢相爭，漢元年八月，與漢軍屢戰不利，乃退守廢丘。二年六月，城破自盡。章邯薨，其後姓**章仇**。

## 宗族
*弟：章平，數與漢戰，為漢所虜
*弟：章豨
**從子：章直，漢巴東、征東將軍

## 引據
*《史記·卷六·秦始皇本紀第六》
*《史記·卷七·項羽本紀第七》
*《史記·卷九十二·淮陰侯列傳第三十二》

分類:秦列傳
分類:前二〇五年卒
朝鮮灣

**朝鮮灣**，北韓曰**西朝鮮灣**（諺文︰서조선만），南韓曰**西韓灣** （諺文︰서한만），位北黃海，東臨朝鮮半島，西接渤海灣。

## 參見
*朝鮮半島
*渤海灣
田儋

**田儋**，狄人，故齊王田氏族也。陳涉使周市略地，至狄，儋擊殺。令自立為齊王，略定齊地。秦將章邯圍魏王咎於臨濟，儋將兵救魏。章邯夜銜枚，大破齊、楚軍，殺儋於臨濟下。

## 據
*《漢書·田儋傳》
韓王信

**韓信**，故韓襄王孽孫也，沛公使張良徇韓地，得信，以為韓將，拜為韓太尉。項羽聞漢略韓地，令鄭昌為韓王距漢，信急擊，昌降漢。乃立信為韓王。五年，剖符，王潁川。六年，以太原郡為韓國，徙信以備匈奴，請治馬邑。許之，匈奴冒頓大入圍信。上賜書責讓之，信恐誅，與匈奴約，以馬邑降。十一年，入居參合。漢使柴將軍擊，斬信。

## 據
* 《漢書·韓王信傳》
景駒

**景駒**，生年不詳。秦二世二年，陳涉屬將秦嘉聞涉敗走，遂自立為大司馬，擁景駒為楚王，駒自號「假王」。駒遣公孫慶使齊見田儋，說其共伐秦，儋辭曰：「余聞陳王敗走，而今生死不明，楚安得不請而立王！」乃誅慶。未幾，項梁击殺嘉，駒走死梁地。

## 據
*《史記·高帝本紀》
*《漢書·楚元王交傳》
中華民國總統

**中華民國總統**，乃中華民國之元首也。民國三十七年始行憲政，初置。蓋民國法堯舜，尊位無有常人，選賢與能，唯民意是舉。修憲前，六年一任，國民大會舉而得；以降則四年一任，舉國直選，允連任一。《中華民國憲法增修條文》曰：「總統、副總統，由人民直接選舉之。」現任者乃賴清德。

## 歷任總統
*第一任 總統蔣中正，副李宗仁：民國三十七年五月當選，三十八年一月辭，副總統攝。
*假 李宗仁：三十八年一月，蔣中正下野， 李宗仁代之，三十九年三月奉還大政。
*復行視事 總統蔣中正，副李宗仁：三十九年三月復行視事，任至四十三年五月止。副總統未履職，後受劾而罷。
*第二任 總統蔣中正，副陳誠：四十三年五月當選，任至四十九年五月止。
*第三任 總統蔣中正，副陳誠：四十九年五月當選，任至五十五年五月止。
*第四任 總統蔣中正，副嚴家淦：五十五年五月當選，任至六十一年五月止。
*第五任 總統蔣中正，副嚴家淦：六十一年五月當選，六十四年四月崩，副總統攝。
*假 嚴家淦：六十四年四月進，任至六十七年五月止。
*第六任 總統蔣經國，副謝東閔：六十七年五月當選，任至七十三年五月止。
*第七任 總統蔣經國，副李登輝：七十三年五月當選，七十七年一月崩，副總統攝。
*假 李登輝：七十七年一月進，任至七十九年五月止。
*第八任 總統李登輝，副李元簇：七十九年五月當選，任至八十五年五月止。
*第九任 總統李登輝，副連戰：八十五年五月當選，任至八十九年五月止。百姓直選自此任始。
*第十任 總統陳水扁，副呂秀蓮：八十九年五月當選，任至九十三年五月止。
*第十一任 總統陳水扁，副呂秀蓮：九十三年五月當選，任至九十七年五月止。
*第十二任 總統馬英九，副蕭萬長：九十七年五月當選，任至一〇一年五月止。
*第十三任 總統馬英九，副吳敦義：一〇一年當選，任至一〇五年五月二十止。
*第十四任 總統蔡英文，副陳建仁：一〇五年一月當選。一〇五年五月二十上任，任至一〇九年五月二十止。
*第十五任 總統蔡英文，副賴清德：一〇九年一月當選，一〇九年五月二十上任，任至一一三年止。
*第十六任 總統賴清德，副蕭美琴：一一三年一月當選，一一三年五月二十上任，任至一一七年止。

## 參見
*中華民國
*中華民國元首
*中華民國副總統
*中華民國總統府

分類:中華民國本紀
分類:中華民國總統世家
田假

**田假**，齊王建弟也。章邯殺儋於臨濟下，齊人乃立之為王，已而榮引兵，擊逐假。假亡走楚。後事無復見於史。

## 據
*《漢書·田儋傳》
首爾地下鐵

**首爾地下鐵**，大韓民國首爾特別市之地下鐵道也，通於一九七四年。

## 史
肇始於一九七一年四月。接國鐵系統通仁川水原諸地，歷經三年又四月工期，開通於一九七四年八月十五日。今有營地鐵網者有二，曰首爾地下鐵公社，曰首爾都市鐵道公社。前者營一至四路，後者營五至八路。

## 網
* 首爾地下鐵一路：始於青涼里，行沿鍾路，終於首爾站。
* 首爾地下鐵二路：環城線也，通貫首爾江北江南眾地。
* 首爾地下鐵三路：始於京畿道高陽市，行景福宮，後行高速巴士客運驛，終於梧琴洞。
* 首爾地下鐵四路：始於上溪洞，行東大門，後行首爾站，終於首都防衛司令部。
* 首爾地下鐵五路：始於金浦機場，接漢江兩岸，終於馬川、上一洞。
* 首爾地下鐵六路：始於鷹巖洞，行於漢江北岸，通麻浦梨泰院諸地，終於新內洞。
* 首爾地下鐵七路：始於京畿道議政府市，行江南區，終於仁川市富平區。
* 首爾地下鐵八路：始於岩寺洞，終於京畿道城南市。
* 首爾地下鐵九路：始於金浦機場，行沿漢江南岸，終於首爾綜合運動場。

## 價
首十公里單程價韓圓千二百五十，繼後每五公里加韓圓百。

## 它典
*首爾特別市都市鐵道公社 
*首爾特別市地鐵公社
黃海伯川

**黃海**字**伯川**，以字行，明浙江餘姚人。天順六年舉人，為建寧教諭。工于詩，有《竹橋十詠》行世。子堂字勉仁，弘治十五年中，會試及廷試擬為第三人，未傳臚而卒。

## 據
*《浙江通志》
柬埔寨商業銀行

**柬埔寨商業銀行**（英文曰：Cambodia Commercial Bank，法文曰：la Banque Commercial du Cambodge），柬埔寨首家外資銀行也。一九九一年創於金邊。
 
全屬泰國商業銀行（Siam Commercial Bank），惜乎二零零三年一月，一泰女伶出言不遜，言吳哥原屬大泰。柬民遂怒，焚其金邊總行。後柬政府重建之，今舉國分行有四
金邊（Phnom Penh）總行 ：孟尼王大道：26 Monivong Blvd, Sangkat Phsar Thmei II, Khan Daun Penh






。

## 注




* 二零零三年金邊排泰暴亂 / 2003 Phnom Penh Riots （英文維基）

## 它典
*柬埔寨商業銀行官址
黃海

:黃海亦為一明人之名，欲知其事，請閱其傳。

**黃海**，北接渤海灣，東臨朝鮮半島，西及中國，南眺東海，蓋太平洋一海也。廣三十有八萬平方公里，水均深四十有四米，其底坦然，蓋東亞大陸架也。

河於濱海入焉七百有餘年，故其水黃，因名黃海，咸豐五年河改道入諸渤，而水色不稍變。今有鴨綠、大同、漢、淮諸水入焉， 中國遼魯蘇三省，朝鮮民主主義人民共和國之新義州、南北平安道、黃海南道、開城市，大韓民國之京畿道、仁川廣域市、忠清南道、南北全羅道、濟州特別自治道濱之。
十一月革命

**十一月革命**，事在第一次世界大戰末，德意志帝國因改共和制。

一九一八年，德師大勢已去，於西線數戰而不獲，損兵極鉅。參謀總長興登堡元帥請息戰於議會。時德國之政為最高陸軍指揮所掌，而議和必先復文政。十月三日巴登親王任首相，請和於美國。廿八日修憲，仿英國改議會制。德師始歸國。士卒既復員，無所營生，國內益亂。

廿九日，兵部私令威廉港德意志公海艦隊出戰，兵勇以此戰必有去無歸，乃起而譁變，拘千人，移送基爾港。不料基爾亦生變，變兵並工人仿十月革命自建蘇維埃。

初，變兵所求者，惟釋兵部所拘者，且無首領。時蘇聯初興，國人懼。工人遂分兩系，有自組新黨者，稱獨立社會民主黨，主社會主義制。舊社會民主黨為保其位，十一月七日奏請威廉二世遜位。八日，變兵已有國之西半，乃自立議會，預備共和。新首席參謀總長格勒納奏曰「德師歸國不平亂」，上乃退位，十日亡走荷蘭。九日沙伊德曼告示「德意志帝國改共和制」。後二時，李卜克內西亦於柏林告示，立自由社會主義共和國。

九日，首相移大權予社民黨主席艾伯特，而左派益求。十日，人民代表議會立。十二月，獨立社民黨以政府不欲行社會主義制，自辭議會。一九一九年一月，李卜克內西、盧森堡等，引斯巴達克同盟復舉，艾伯特等僱自由軍團抗之。十五日李、盧二氏見害，五月事平。

前十二月之國民會議社民黨大勝，故制憲等事成於三月。因其憲於魏瑪決議，而國號未易，仍行以德意志國，史稱魏瑪共和。

十一月革命後，德國始去帝制。然巴黎和會之不公，並有背刺說流行，極右納粹黨興，繼而入執國政，終致第二次世界大戰又起，是始料未及也。
的盧

**的盧**者，或作**的顱**，良馬也。《易·說卦》其於馬也爲的顙，或註曰額有白毛，今之戴星馬。《爾雅·釋畜》作馰。

## 史
《三國志·蜀志·先主備傳》荊州豪傑歸先主者日益多，劉表疑其心，陰禦之。裴松之註引《世語》備屯樊城，表禮焉，憚其為人，不信。曾宴備，蒯越、蔡瑁欲因會取垢，備覺之，偽如廁，遁出。騎的盧走，墮襄陽城西檀溪水中，溺不得出。備急曰：「的盧，今日危矣，可努力。」的盧乃一踴三丈，遂得過。

## 小說
《三國演義》因之鋪陳，小說家言也，聊備一格。

初，備奉荊州牧劉表命討江夏張武。武戰不利，為備將趙雲所殺。備觀其所駕名的盧者，千里馬也，遂自乘之。

備勝還荊州。表見此馬，甚愛之，備乃奉其與表。表謀士蒯越陰謂表曰：「昔先兄蒯良，最善相馬；越亦頗曉。此馬眼下有淚槽，額邊生白點，名為的盧，騎則妨主。張武為此馬而亡。主公不可乘之。」表聞，懼，將其還備。

越數月，表請備持襄陽豐收會。蔡瑁與備有隙，暗伏軍士以圖之。伊籍與備相善，暗告備曰：「蔡瑁設計害君，城外東、南、北三處，皆有軍馬守把。惟西門可走，公宜急逃！」備大驚，乃駕望西門而走。瑁引五百軍追之。行無數里，前有檀溪阻，不可渡，追兵甚急。備慌縱馬下溪，前蹄陷泥中，備衣袍盡濕。備乃加鞭大呼曰：「的盧！的盧！今日妨吾！」言畢，的盧忽從水中湧身而起，一躍三丈，飛上西岸，遂得免禍。

劉備進軍西川，欲攻雒城，見軍師龐統之馬臨陣不馴，憂其安危，遂以的盧易之。當日，統縱馬引軍入落鳳坡，敵將張任伏守此地，思騎白馬者必劉備也，乃遣伏兵聚矢擊之，統遂中矢而亡，的盧亦隨亡矣。

## 評

其後蘇東坡嘗屬文曰古風，單詠劉備馬躍檀溪事。詩云：　　　　

老去花殘春日暮，宦遊偶至檀溪路；

停騶遙望獨徘徊，眼前零落飄紅絮。

暗想咸陽火德衰，龍爭虎鬥交相持。 

襄陽會上王孫飲，坐中玄德身將危。 

逃生獨出西門道，背後追兵復將到。 

一川煙水漲檀溪，急叱征騎往前跳。 

馬蹄踏碎青玻璃，天風響處金鞭揮。 

耳畔但聞千騎走，波中忽見雙龍飛。 

西川獨霸真英主，坐下龍駒兩相遇。 

檀溪溪水自東流，龍駒英主今何處？ 

臨流三歎心欲酸，斜陽寂寂照空山。 

三分鼎足渾如夢，蹤跡空留在世間。

## 據

*《三國志》
*《三國演義》
國家情報院

**國家情報院**（韓文：국가정보원）者，簡曰**國情院**，大韓民國之情報機構也，主國之安危。一九六一年立，舊曰中央情報部，國家安全企畫部。今其院長為金萬福。

## 史

## 歷首
* 第一任 金鍾泌
* 第二任 金容珣 
* 第三任 金在春
* 第四任 金炯旭 
* 第五任 金桂元 
* 第六任 李厚洛 
* 第七任 申稙秀 
* 第八任 金載圭 
* 第九任 李熺性 
* 假 尹鎰均 
* 第十任 全斗煥
* 第十一任 兪學聖 
* 第十二任 盧信永 
* 第十三任 張世東 
* 第十四任 安武赫 
* 第十五任 裵命仁 
* 第十六任 朴世直 
* 第十七任 徐東權 
* 第十八任 李相淵 
* 第十九任 李賢雨 
* 第二十任 金悳 
* 第二十一任 權寧海 
* 第二十二任 李鍾贊
* 第二十三任 千容宅
* 第二十四任 林東源
* 第二十五任 辛建 
* 第二十六任 高榮九 
* 第二十七任 金昇圭
* 第二十八任 金萬福

## 它典
* 大韓民國國立情報院
餘熵

**餘熵**者，熵之在絕對零度下者也。夫熵，亂度也。熱力學第三定律嘗云︰「絕對零度下，無有熵矣。」蓋因諸物於斯，幾盡為完美晶體。

然則餘熵者，豈不怪哉？非也。實因凡事難知，異見常有。凡基態不一，卻同乎零點能量者，悉有餘熵矣，如一氧化碳。
劉岱公山

**劉岱**字**公山**，漢東萊牟平人，蓋齊孝王後，繇兄也。

岱歷位侍中、兗州刺史。

初平元年春正月，後將軍袁術、冀州牧韓馥、豫州刺史孔、兗州刺史劉岱、河內太守王匡、勃海太守袁紹、陳留太守張邈、東郡太守橋瑁、山陽太守袁遺、濟北相鮑信同時起兵討董卓，各據數萬，推紹為盟主。

二月，卓聞兵起，乃徙天子都長安。卓留屯洛陽，遂焚宮室。紹等見卓勢大，散焉。是時岱屯酸棗。

岱素與橋瑁相惡，乃殺之，以王肱領東郡太守。

三年，青州黃巾百萬入兗州，殺任城相鄭遂，轉入東平。岱欲擊之，鮑信諫曰：「今賊百萬，百姓皆震恐，士卒無鬥志，不可敵也。觀賊群輩相隨，軍無輜重，唯以鈔略為資，今不若畜士之力，先為固守。彼欲戰不得，攻又不能，其勢必離散，後選精銳，據其要害，擊之可破也。」岱不從，遂與戰，果為所殺。

## 家屬

*從父 韙
*伯父 寵，漢太尉。
*弟 繇，字正禮。
*侄 基，吳光祿勛，錄尚書事。

## 據

*《三國志·魏書·武帝紀》
*《三國志·吳書·劉繇太史慈士燮傳》

__NOTOC__
孫破虜吳夫人

**孫破虜吳夫人**，漢吳郡人，吳大帝母也。早失父母，徙錢唐，與弟丹楊太守景居。

孫堅聞其才貌，欲娶之。吳氏親戚嫌堅輕狡，將拒焉，堅甚以慚恨。夫人謂親戚曰：「何愛一女以取禍乎？如有不遇，命也。」於是遂許為婚，生四男一女。及權少年統業，夫人助治軍國，甚有補益。

建安七年，臨薨，引見張昭等，囑以後事，合葬高陵。

## 據

*《三國志·吳書五·妃嬪傳》
吳景

**吳景**者，漢吳郡人，吳夫人兄也。

景常隨孫堅征伐有功，拜騎都尉。袁術上景領丹楊太守，討故太守周昕，遂據其郡。

堅卒，孫策乃載母吳夫人徙曲阿，與孫河、呂範依景，合眾共討涇縣山賊祖郎，郎敗走。

會劉繇為揚州刺史，州治壽春。壽春，術已據之，繇乃渡江治曲阿。時吳景尚在丹楊，策從兄賁又為丹揚都尉，繇至，皆迫逐之。景、賁退捨歷陽。景為劉繇所迫，復北依術，術以為督軍中郎將，與孫賁共討繇將樊能、于麋於橫江，又擊笮融、薛禮於秣陵。時策被創牛渚，降賊復反，景攻討，盡擒之。

從討劉繇，繇奔豫章，策遣景、賁到壽春報術。術方與劉備爭徐州，以景為為廣陵太守。

吳人嚴白虎等眾各萬餘人，處處屯聚。吳景等欲先擊破虎等，乃至會稽。策遂引兵渡浙江，據會稽，屠東冶，乃攻破虎等。盡更置長吏，策自領會稽太守，復以吳景為丹楊太守。

術後僭號。策以書喻術，術不納，便絕江津，不與通，使人告景。景即委郡東歸。漢遣議郎王誧銜命南行，表景為揚武將軍，領郡如故。

八年，景卒。子奮授兵為將，封新亭侯。

## 家屬

* 妹 吳夫人，孫堅妻。
* 妹夫 堅
* 子 奮
* 子 祺
* 孫 安
* 孫 纂

**外甥**：
* 策
* 權
* 翊
* 匡

## 據

* 《三國志·吳書一·孫破虜討逆傳》
* 《三國志·吳書五·妃嬪傳》
孟郊

**孟郊**，字**東野**，唐湖州武康人，天寶十年生，亞聖三十五代孫也。少隱嵩山，性介，少諧合。韓愈一見為忘形交。年五十，得進士第，調溧陽尉。縣有投金瀨、平陵城，林薄蒙翳，下有積水。郊間往坐水旁，徘徊賦詩，而曹務多廢。令白府，以假尉代之，分其半俸。鄭餘慶為東都留守，署水陸轉運判官。餘慶鎮興元，奏為參謀。元和九年卒，年六十四。張籍諡曰貞曜先生。

郊為詩有理致，最為愈所稱，然思苦奇澀。李觀亦論其詩曰：「高處在古無上，平處下顧二謝云。」

## 據
*《唐書·韓愈傳》
*《兗州府志》
李斯

**李斯**，楚上蔡人也。從荀卿學帝王之術，度楚王不足事，而六國皆弱，無可為建功者，西入秦。會莊襄王卒，乃求為文信侯呂不韋舍人。因得說秦王。秦王拜為客卿。卒用其計謀，并天下，以斯為丞相。

斯長男由為三川守，諸男皆尚秦公主，女悉嫁秦諸公子。始皇三十七年，出游會稽，至沙丘，病甚，令趙高為書賜公子扶蘇。趙高與丞相謀之，立子胡亥為太子。更為書賜長子扶蘇死。至咸陽，發喪，太子為二世皇帝。以趙高為郎中令，高謂二世：「嚴法刻刑。」群臣諸公子有罪僇死，相連坐者不可勝數。於是陳勝、吳廣等作亂。李斯數欲請閒諫，二世不許。子由為三川守，群盜吳廣等西略地，過去弗能禁。斯恐懼，重爵祿，不知所出，乃阿二世意，欲求容，說之督責。而趙高侍中用事，因言丞相長男李由與盜通，二世乃以李斯屬趙高案治。具五刑，腰斬咸陽市。

## 據
* 《史記·李斯傳》
國字標準字體

**國字標準字體**，正體字所本也。為民國教育部所定也。是書也，先傳而因用之，至於今日，或謂繁體，於簡體而言耳。

## 字體

## 鑒
*常用國字標準字體表
*次常用國字標準字體表

## 外通
*中華民國教育部
一九四八年

## 大事
* 大韓民國立。
* 朝鮮民主主義人民共和國立。
* 緬甸立。
* 巴基斯坦伊斯蘭共和國立。
* 中華民國始行憲。
* 斯里蘭卡立。
*
## 生

## 卒
* 印度聖雄甘地遇刺而亡。
* 朱自清。
* 馮玉祥。
二〇〇四年

## 大事

## 生

## 卒
* 大韓民國釜山廣域市市長安相英
* 前美國總統隆納·威爾森·雷根
二〇〇三年

## 大事
* 三月二十日：美師伐伊拉克。
* 全年：中華人民共和國中非典爆發。

## 生

## 歿
香港電臺

**香港電臺**，簡曰**港臺**，在香港，屬公營，立于公元一九二八年。

## 電視

## 廣播語言
計有三︰
*粵語
*漢語
*英語

## 它典
*香港電台官址 

分類:廣播
二〇〇七年

## 大事
*二月二日，萬國氣候遷易大會曰：「氣候異變，人之所致也。」  
*二月七日，格致學者究地震波速與衰減，料地幔下有水體，大若北冰洋。
*二月十九，法國廢死刑。
*二月十九，十九國格致家，窮五年之力，究千二戶，復得自閉症源遺傳子，以是日公表。
*三月十六，中華人民共和國立物權法。
*三月廿八，伊朗擄大英之酋卒十人有五，英盛怒，不復互市。
*四月三日，中華人民共和國總理溫家寶許可，曾蔭權任香港行政長官。
*四月十六，美國維珍尼亞理工大學，狂生銃殺無辜，歿者卅二，傷者廿九，已而自戕。
*五月五日，肯尼亞航空公司五零七航班墜，殞者百十人有五，五為華人。
*五月六日，尼古拉·薩爾科齊當選，為法國總統。
*五月十二，中華民國行政院長蘇貞昌請辭，總統陳水扁許，尋拜張俊雄繼之。
*六月十八，泰國前總理他信夫婦涉貪，泰檢查院訴之訟。
*六月二十，荷蘭報載云，中國所釋二氧化碳甚巨，逾美國而為天下首。 
*七月二日，澳政府重金勵生育，三年口增八十萬，至是時已盈二千一百萬矣。
*七月七日，世界新七大奇蹟佈於里斯本，中國萬里長城、印度泰姬陵、巴西耶穌巨像、秘魯印加遺跡、墨西哥瑪雅金字塔、約旦佩特拉城、古羅馬鬥獸場在列。
*七月廿三，洪水襲中英格蘭與威爾斯，告士打、牛津二郡告急，其相白高敦遣兵救災。 
*七月廿五，南歐之火，蔓延至意國、克國、馬其頓、匈牙利矣。
*八月一日，美明尼阿波利斯之密西西比河大橋坍，死者有七，無蹤者三十。
*八月二日，杭州錢塘潮噬人。居二日拾之，歿者十有二。
* 八月十五，印度去英而立六十年矣。國中大慶。
*八月十六，去秘魯都百里，地大震，強七點九級。聯合國計亡者逾四百五十。
*九月七日，基地匪首奧薩瑪·本·拉登，佈《告美國人民書》於天下。 
*九月十二，印尼地震，伴以海嘯。歿者七，傷者逾百。
*十月廿三，美國南加州山火燎野，亡家者凡九十萬。 
* 十月廿六，香港恆生指數破三萬而休。
*十月廿九，大荒之外，冰島之濱，有蛤名明，得壽四百餘歲，世莫有及者耳。
*十一月六日，墨西哥大水，塔巴斯哥、恰帕斯二州告急，亡家者凡二萬。
*十一月十五，智利安托法加斯塔地震，隳城郭、危銅礦，歿者有二，傷者凡百十七。 
*十一月二十，英海關總署失光盤，所涉及者，凡七百萬戶，銀行之賬，公諸眾矣。
*十一月廿四，澳洲舉國大選，工黨力勝，陸克文拜相。
*十一月廿七，巴黎法警輾斃二少，維勒貝爾徹夜騷亂，焚車三十餘。
*十二月十五，萬國氣候遷易大會終於印尼峇里島，肇《路線圖》。
*十二月十八，萬國大會，欲廢大辟，日本、美國、中國、新加坡等國云不可。 
*十二月十九，大韓民國大選，李明博勝，除大統領。 
*十二月廿八，馬英九貪污案，二審無罪。

## 歿
* 一月二日，北朝鮮外務相白南淳歿。
* 一月廿一，許允歿。允，韓國人也，善歌。
*四月廿六，大韓民國前國務總理申鉉碻歿。
*五月廿五，皮千得歿，韓國文人也。
*六月二日，[中華人民共和國]]國務院副總理黃菊歿。
*六月廿八，日本內閣總理大臣宮澤喜一歿。
*七月廿九，黃正一歿，大韓民國駐中華人民共和國大使館政務公使也。
*十二月廿七，巴基斯坦前總理貝娜齊爾遇弒。

## 引據


## 兼查

* 是年大典卷首世事欄之存檔
二〇〇八年

## 大事
*一月二日，新歲伊始，石油日貴，是日越百美元矣。
*一月十二，中華民國立法委員選舉，國民黨取八十一席，民進黨僅二十七席，無黨團結聯盟三席、親民黨一席。
*一月十七，英航機毀於希思路，疑其引擎吞鳥，傷者十數，幸無亡者。 
*一月廿八，中國雨雪，十四省區受災。大雪封鐵路，煤炭不能進爐，電纜為重雪所斷，十七省停電。欲還鄉民工困於異地，露宿受寒，至今未散。鳥道亦塞。五日後方釋。
* 二月十七，科索沃共和國自塞爾維亞獨立。
*二月廿二，巴黎百少女互毆，驚動警察，獲八人候查。
*二月廿三，美國空軍幽靈式隱形戰略轟炸機墜於關島。為同種首宗。
*三月十四，西藏拉薩暴亂，佛僧絕食。
*三月廿二，中華民國總統大選，馬英九勝，當選總統。
*三月廿四，北京奧運會聖火採集於希臘之奧林匹亞。
*四月十日，人民幣易美元匯率日漲，是日一美元可易人民幣六元九角九分二。
*四月十日，尼泊爾制憲大會選舉，王制將傾。
*五月三日，緬甸風災，亡者逾萬。
* 五月十二，四川汶川縣地震，數十州縣損毀，壞官署、民舍、商鋪無算，亡者九萬有奇，傷者逾三十萬。國喪三日。
*五月廿八，尼泊爾王國改制共和。
*六月八日，日本秋葉原有狂徒襲殺路人，七死十傷，震驚和國。
*六月廿八，貴州甕安縣萬人起事，焚毀縣署、警局，並警車四十二乘，舉國震動。
*七月一日，有楊佳者，不知恚憤何事，入上海市警局，刀斃六人，傷四人，欲遁，合圍就擒。
*七月廿五，有波音客機自英京經香港而赴澳洲者，其身洞焉，徑二、三米。 時在南海九霄之上，機艙氣稀，乘客得賴氧罩以存。急降馬尼拉，無傷亡。
*八月一日，日有食焉，加拿大、格陵蘭、西伯利亞、中原皆見。
*八月六日，毛里塔尼亞兵變，總統阿卜杜拉希遭囚。 
*八月八日，俄羅斯格魯吉亞相攻。  
*八月八日，奧運會會於北京。
*八月十日，香港旺角嘉禾大廈大火，四死五十五傷，為十二年之最。
*八月十八，劉翔因足患，未能競於百一十米跨欄。
*九月一日，日本內閣總理大臣福田康夫請辭。
*九月九日，泰國總理沙馬以犯憲法免。
*九月十五，美國雷曼兄弟公司破產。有牽動天下國計之勢。
*九月廿一，以色列總理奧爾默特涉貪污。自免去職。
*九月廿二，土耳其伊茲密爾特倍西克醫院，晝夜間十三嬰夭，至今未知緣由。
*十月三十，印度阿薩姆爆炸十三處，七十死三百傷，舉世震驚。
* 十一月四日，民主黨歐巴馬膺選美國總統。
*十一月六日，不丹王旺楚克四世禪位於子。
*十一月八日，俄羅斯獵豹號潛艇自創毀，亡者二十有奇。
*十一月十二，中華民國前總統陳水扁以貪贓罪收押，備有司案問。
*十一月十四，上海商學院火災，四女墮樓死。
*十一月十五，商賈不舉，諸業欲潰，二十國急會於美國華盛頓，求渡艱之策。
*十一月十五，杭州地陷。十一死十八傷，失蹤者十人。
*十一月十七，澳大利亞昆士蘭大風，毀舍四千。
*十一月十八，甘肅隴南民變，萬人蜂起，衝入都署，軍警遽赴鎮壓，死傷慘重。
*十一月十九，英國醫學雜誌《柳葉刀》曰，六月有藉幹細胞移植氣管者，至今無恙，為天下首例。
*十一月十九，索馬里海盜肆虐亞丁灣，北約及列國聯軍往撃之。
*十一月廿五，泰人據曼谷二機場，欲迫總理頌猜下野。諸國行旅見困者，凡十萬有奇。
*十一月廿七，印度孟買盜匪襲逆，害虐英美二國行旅，亡者逾百，傷者三百有奇。
*十二月二日，津巴布韋大疫已四月，亡者四百餘。
*十二月二日，泰國總理頌猜坐賄選，黨錮五年。
*十二月六日，希臘民變。
*十二月十二日，有司劾中華民國前總統陳水扁及以下十四人貪污。
*十二月十五日，泰國阿披實拜相。
*十二月十五日，民主自由黨博克相羅馬尼亞。
*十二月十五日，互峙五十九年，臺海始直通海航郵。
*十二月十六日，索馬里海盜橫行日甚，屢劫商船，聯合國促列國入剿。
*十二月廿三日，比利時內閣辭職，王阿爾貝二世許焉。蓋因司法云內閣於富通案預其事。
*十二月廿三日，幾內亞總統孔戴薨，年七十四。未幾亂軍篡逆，黜政府議會，廢憲法。
*十二月廿六日，中華人民共和國出兵西洋，至索馬里近海，以剿海盜，並保商舶。
*十二月廿七日，以色列空襲加沙，亡二百三十，傷七百八十。

## 歿
*一月廿二，希斯·萊傑卒，年廿八，嘗演《斷背山》。 
* 一月廿六，印尼前總統蘇哈托薨於雅加達，年八十有六。
*二月十五，史莫基·道生卒，年八十四。道生，澳大利亞之善歌者也。
* 十月廿八，孔德成卒於臺北市，年八十有八。德成，孔子七十七世嫡孫，嘗任中華民國考試院長。
## 引據

## 兼查

* 是年大典卷首世事欄之存檔
漢吳王濞

**漢吳王濞**，高帝兄仲子也。仲為代王。匈奴攻代，不能守，廢為合陽侯。子濞，封沛侯。黥布反，高祖自將，濞以騎將從破布軍，乃立濞於沛，為吳王。孝文時，吳太子入見，得侍皇太子飲博。爭道，不恭，皇太子引博局提，殺之。吳王由是怨望，稍失藩臣禮，稱疾不朝。晁錯為太子家令，得幸皇太子，數從容言吳過可削。及景帝即位，錯為御史大夫。議削吳，吳王恐，迺說膠西王約膠東、菑川、濟南、楚、趙皆反。天子遣條侯周亞夫將三十六將軍往擊吳楚。至雒陽，遂堅壁昌邑南，輕兵絕吳饟道。吳糧絕，卒飢，多叛散。於是吳王迺夜亡去，走保東越。漢使人以利啗東越，東越即紿吳王，出勞軍，使人鏦殺吳王。

## 據
*《漢書·吳王濞傳》
楚元王

:蓋漢一朝，名劉交者，尚有二侯︰一曰博鄉侯，六安繆王子。竟寧元年封博鄉侯，薨，諡節。侯就嗣，王莽篡位，免。二曰梁鄉侯，趙共王子。綏和元年，封梁鄉侯，十六年，王莽篡位免。二人幾無事可記，故不另立傳。
**漢楚元王劉交**，字**游**，高祖同父少弟也。好書，多材蓺。高祖既為沛公，交與蕭、曹等俱從。西攻南陽，入武關，與秦戰於藍田。至霸上，封文信君，從入蜀漢，誅項籍。即帝位。立交為楚王。王二十三年薨，子郢客嗣。薨，子戊嗣。景帝即位，以親親封元王寵子五人：禮為平陸侯，富為休侯，歲為沈猶侯，埶為宛胊侯，調為棘樂侯。戊稍淫暴，與吳王反，自殺。景帝乃立平陸侯禮為楚王，奉元王後。薨，子道嗣。薨，子注嗣。薨，子純嗣。薨，子延壽嗣。延壽立三十二年，國除。

高祖兄弟四人，長兄伯，伯蚤卒。始高祖微時，嘗辟事，時時與賓客過巨嫂食。嫂厭叔，叔與客來，嫂詳為羹盡，櫟釜，賓客以故去。已而視釜中尚有羹，高祖由此怨其嫂。及高祖為帝，封昆弟，而伯子獨不得封。太上皇以為言，高祖曰：「某非忘封之也，為其母不長者耳。」於是乃封其子信為羹頡侯。而王次兄仲於代。

高祖六年，已禽楚王韓信於陳，乃以弟交為楚王，都彭城。即位二十三年卒，子夷王郢立。夷王四年卒，子王戊立。

王戊立二十年，冬，坐為薄太后服私姦，削東海郡。春，戊與吳王合謀反，其相張尚、太傅趙夷吾諫，不聽。戊則殺尚、夷吾，起兵與吳西攻梁，破棘壁。至昌邑南，與漢將周亞夫戰。漢絕吳楚糧道，士卒饑，吳王走，楚王戊自殺，軍遂降漢。

漢已平吳楚，孝景帝欲以德侯子續吳，以元王子禮續楚。竇太后曰：「吳王，老人也，宜為宗室順善。今乃首率七國，紛亂天下，柰何續其後！」不許吳，許立楚後。是時禮為漢宗正。乃拜禮為楚王，奉元王宗廟，是為楚文王。

文王立三年卒，子安王道立。安王二十二年卒，子襄王注立。襄王立十四年卒，子王純代立。王純立，地節二年，中人上書告楚王謀反，王自殺，國除，入漢為彭城郡。

## 據
*《漢書·楚元王交傳》
*《漢書·王子侯表》
漢荊王賈

**漢荊王賈**，高帝從父兄也。漢元年，賈為將軍，定塞地，從東擊項籍。漢王使將二萬人，入楚地，燒其積聚。漢王追項籍至固陵，賈使人招楚大司馬周殷。周殷反楚，舉九江，迎英布兵，皆會陔下，誅項籍。

賈既有功，而高祖子弱，昆弟少，欲王同姓以填天下。乃立賈為荊王。立六年而黥布反，賈為所殺。

## 據
*《漢書·荊王劉賈傳》
吳奮

**吳奮**者，漢吳郡人，景子也。

建安八年，景卒。奮授兵為將，封**新亭侯**。

卒，子安嗣。

## 家屬

*父 景
*弟 祺
*子 安
*侄 纂

## 據

*《三國志·吳書五·妃嬪傳》
吳安

**吳安**者，吳吳郡人也。

父奮卒，安嗣爵**新亭侯**。安屬魯王孫霸黨，連坐死。

叔祺嗣。

#### 家屬

*祖 景
*父 奮
*叔 祺
*堂弟 纂

## 據

*《三國志·吳書五·妃嬪傳》
吳祺

**吳祺**者，漢吳郡人，景子也。

侄安死，祺嗣，封**都亭侯**。

卒，子纂嗣。

## 家屬

*父 景
*兄 奮
*侄 安
*子 纂

## 據

*《三國志·吳書五·妃嬪傳》
吳纂

**吳纂**者，吳吳郡人也。

父祺卒，纂嗣爵都亭侯。

纂妻即滕胤女也，胤被誅，並遇害。

## 家屬

*祖 景
*伯 奮
*父 祺
*堂兄 安
*妻 滕氏
*岳父 滕胤

## 據

*《三國志·吳書五·妃嬪傳》
物理學

**物理學**，舊譯**格物**、**形氣**、**形理**、**形性**、**物學**等，蓋探究天地之理，觀察萬物之變，測算數量之度，推演法則之序。

物理學之始，自古聖先賢，觀日月星辰，察四時風雨，立曆法時令，以順天人之和。物理學之進，自中外所需，創建機械，建立幾何代數，探索運動力學，以明自然之道。物理學之盛，自文藝復興，泰西諸國競相研究，發見光學電磁，創立微積分統計，建構相對量子，以窮宇宙之奧。

故其所研究者，有光與聲，有電與磁，有力與運，有質與量，有熱與冷，有空與時，有相對與絕對，有微觀與宏觀，有粒子與波動，有確定與不定，有因果與機率。

概而論之，分為古典、當代二者，前者涵蓋力學、熱學、光學、電磁學諸範疇，後者則考究相對論、量子力學、統計力學、粒子物理等領域。

而其所用之器，或巨或細，或簡或繁，或古或今，或實或虛。其所造之成，或益或害，或美或醜，或真或偽。其所求之果，莫不欲明天地之奧妙，解萬物之疑難，增世人之知識，利坤輿之發展。
漢齊悼惠王

**漢齊悼惠王**諱**肥**，母高祖微時外婦也。高祖六年，封齊。孝惠二年，入朝。帝與燕飲，上坐，如家人禮。太后怒。於是齊王獻城陽郡以尊魯元公主為王太后。呂太后喜而許之，歸國。後十三年薨，子襄嗣。

王乃劉盆子遠祖也。「齊悼惠王劉肥者，高祖長庶男也。其母外婦也，曰曹氏。高祖六年，立肥為齊王，食七十城，諸民能齊言者皆予齊王。」「五月，立齊悼惠王子六人、淮南厲王子三人皆為王。」「二年冬十月，齊悼惠王來朝；高祖庶長子肥也。朝，直遙翻。飲於太后前，帝以齊王，兄也，置之上坐。」「十年十月，淮南王黥布、梁王彭越、燕王盧綰、荊王劉賈、楚王劉交、齊王劉肥、長沙王吳芮皆來朝長樂宮。春夏無事。」

## 據
*《漢書·齊悼惠王肥傳》
漢燕敬王

:漢城陽頃王子虖葭侯亦名澤，欲知其事，請閱其傳。
**漢燕敬王澤**，高祖從祖昆弟也。高祖三年，為郎中。十一年，封營陵侯。高后時，齊人田生游乏資，以畫奸澤。澤大說之，用金二百斤為田生壽。田生如長安，假大宅，令其子求事呂后所幸大謁者張卿。說張卿語太后立呂產為王。太后賜張卿千金，張卿以其半進田生。田生弗受，因說卿入言。太后立澤為琅邪王。王二年，而太后崩，澤乃與齊王合謀，欲誅諸呂，至長安。共立孝文帝。文帝元年，徙澤為燕王。二年，薨，諡曰敬。子康王嘉嗣，九年薨。子定國嗣。定國立四十二年，國除。哀帝時繼絕世，封澤元孫之孫無終公士歸生為營陵侯，更始中為兵所殺。

## 據
*《漢書·燕王劉澤傳》
裴秀

**裴秀**字**秀彥**，魏河東聞喜人也，黃初五年生。祖茂，漢尚書令。父潛，魏尚書令。秀少好學，有風操。母賤，嫡母宣氏不之禮，嘗使進饌於客，見者皆為之起。秀母曰：「微賤如此，當應為小兒故也。」大將軍曹爽，辟為掾，遷黃門侍郎。歷文帝安東司馬。遷散騎常侍。魏咸熙初，釐革憲司。時荀顗定禮儀，賈充正法律，而秀改官制焉。

武帝即王位，拜尚書令。及受禪，加左光祿大夫，封鉅鹿郡公，為司空。秀儒學洽聞，且留心政事，當禪代之際，總納言之要，其所裁當，禮無違者。又以職在地官，作禹貢地域圖十八篇，奏之，藏於祕府。泰始七年薨，年四十八。有二子：濬、頠。

## 據
*《晉書·裴秀傳》
莊子

**莊子**者，蒙人也，名**周**。嘗為蒙漆園吏，與梁惠王、齊宣王同時。其學無所不闚，然其要本歸於老子之言。故其著書十餘萬言，大抵率寓言也。楚威王聞莊周賢，使使厚幣迎之，許以為相。莊周笑謂楚使者曰：「千金，重利；卿相，尊位也。子獨不見郊祭之犧牛乎。養食之數歲，衣以文繡，以入太廟。當是之時，雖欲為孤豚，豈可得乎。子亟去，無污我。我寧游戲污瀆之中自快，無為有國者所羈，終身不仕，以快吾志焉。」

## 要論
* 「至人無己，神人無功，聖人無名。」

* 「不知周之夢為胡蝶與？胡蝶之夢為周與？」

* 「吾生也有涯，而知也無涯。以有涯隨無涯，殆已！」

* 「彼節者有間，而刀刃者無厚。以無厚入有間，恢恢乎其于遊刃必優餘地矣。」

* 「來世不可待，往世不可追也！」

* 「夫小惑易方，大惑易性。」

* 「小人則以身殉利；士則以身殉名；大夫則以身殉家；聖人則以身殉天下。」

* 「彼竊鉤者誅，竊國者為諸侯，諸侯之門而仁義存焉。」

* 「萬物一府，死生同狀。」

* 「至言不出，俗言勝也。」

* 「泉涸，魚相與處於陸，相呴以濕，相濡以沫，不若相忘於江湖。」

* 「井蛙不可以語於海者，拘於虛也；夏蟲不可以語於冰者，篤于時也；曲士不可以語於道者，束於教也。」

* 「知道易，勿言難。知而不言，所以之天也。知而言之，所以之人也。」

## 據
* 《史記·老子韓非列傳》
* 《莊子》
化學

**化學**，舊譯**質學**，格物質之性理，窮變化之機樞者也。隸自然科學，上承物理而下啟生物，世號「中心之學」。

蓋聞天地肇判，萬物以化而成；陰陽既分，百態因變而生。微而原子之凝聚，著而分子之離合；離子帶電以游，鍵維繫以固。構造殊則性異，排列變則態遷。及其相遇也，鍵斷而復結，質散而重凝——是謂反應，造化之妙運也。草木之榮枯，岩石之凝結，臭氧之化生，藥石之奏效——小而刑偵之辨跡，大而星漢之析光——莫不以化學為之津梁焉。

稽其名號，遠有所自。西語 *chemistry* 者，蓋改煉金術（*alchemy*）舊名而來。煉金之術，兼涉冶金、哲理、星象、玄學，志在點鉛成金，求長生不死之藥。*Alchemy* 導源阿拉伯語 （），或溯古希臘語 ，更或遠紹埃及古名 。一說  乃「鎔鑄合一」之謂。源流紛紜，至今莫之能定。

溯其遠古，埃及鍊礦提金，巴比倫燒陶製釉，天竺鑄器染色——技雖精矣，而理未立也。及古希臘，亞里斯多德定言火、氣、土、水為構物之四元素；德謨克利特、伊比鳩魯倡原子論之說；恩培多克勒有「無不能生有」之旨——然皆哲思之論，未嘗以試驗驗之。

亞歷山大以降，煉金術始興，融巫玄於格物，盛於阿拉伯而傳諸歐洲。伊本哈揚首創物質之系統分類，比魯尼、阿維森納駁金屬嬗變之妄。十六世紀阿格里科拉著《論金屬》，盡斥玄虛而奠實踐，世推「冶金之父」，又首去阿拉伯冠詞而逕書 *chymia*，遂賦此學以今名。

迨科學革命興，波以耳著《化學質疑》，廢四元素之舊說，立氣體定律之新規，擢煉金之術為哲學之科——化學之卓然自立，自此始也。其後布萊克得二氧化碳，卡文迪許得氫，普利斯特里、舍勒各自獨立取純氧。拉瓦節闡質量守恆之理，創化學命名之制——猶牛頓之於物理，奠近世化學於磐石之上，世稱「近世化學之父」。

自是以降，大發現踵相接焉。道耳頓立近世原子論，戴維以電流提新元素者九，門德列夫創週期表而預言未知元素凡七，拉姆齊偕瑞利男爵得貴氣體以補足之；韋勒合成尿素而開有機化學之門，吉布斯、阿瑞尼士引熱力學入化學而廣其基。及二十世紀之交，湯姆森得電子，居里夫婦究放射性，拉塞福以散射實驗揭原子之內構，哈恩得核分裂，鮑林、路易斯成化學鍵電子論與分子軌域說——由是原子之內構大白，化學之理益精。

今則支流日繁，專域益廣。分析化學辨物之組成，有機化學專碳骨架之構變，無機化學窮金屬礦物之性理，物理化學以數理究化學體系之能量與動力，生物化學研生命之分子機樞，核化學探原子核之聚變裂變，理論化學以量子力學推演分子之行止——交涉互成，日新月異。化學工業為天下利源之大者，二〇一三年，天下化工五十巨擘，歲入凡九千八百餘億美金，利什一有奇。

自太古蒙昧，歷煉金玄術，經科學革命，至量子新紀，寸功積之，遂鑄萬世之業。上窮碧落之星辰，下極塵寰之纖微；探幽情於物質，究玄機於變化。合萬象於一理，通百化於一源。浩浩乎其若河海之無涯，巍巍乎其若崑崙之極天。此化學之所以為中心之學，千古而不磨者也。

## 兼查

* 化學史
* 化學術語表
* 化學家列表
* 化合物列表
* 化學綱要
* 化學哲學

## 據

## 出典

* 
* 
*
柬埔寨

**柬埔寨**，全稱**柬埔寨王國**（高棉文：），東南亞中南半島之一國也，古名高棉。都金邊，方八百五十餘里，口一千五百餘萬。 
## 地理

東臨越南，北伴老撾，西北至泰王國，西南望暹羅灣。

萬里方圓，沃土無數，歷持農本，若風調雨順，則五穀豐登，夫洞里薩湖，多有魚蝦。近又得寶藏于中土，國運乃興。

## 史
古有真臘、吳哥。

## 政治
行君主立憲，太上王西哈努克，甚得民心，素友中國。今王諾羅敦·西哈莫尼陛下，亦願兩國永為睦鄰。

### 城
# 金邊市（Phnom Penh），乃國都及元城。
# 西哈努克市（Sihanoukville，故名：Kampong Som）
# 白馬市（Krong Kep）
# 拜林市 （Pailin）

### 省
其北、東、南共計有二十省。

#### [[柬埔寨東部|柬東]]
# 上丁省（Stung Treng）
# 拉達那基裡省（Rattanakiri）
# 蒙多基里省（Mondul Kiri）
# 橘井省（Kratie）

#### [[柬埔寨北部|柬北]]
# 柏威夏省（Preah Vihear）
# 磅通省（Kampong Thom）
# 暹粒省（Siem Reap）
# 奥多棉芷省（Oddor Meanchey）

#### [[柬埔寨西部|柬西]]
# 卜迭棉芷省（Banteay Meanchey）
# 馬德望省（Battambang）
# 菩薩省（Pursat）
# 戈公省（Koh Kong）

#### [[柬埔寨南部|柬南]]
# 甘丹省 （Kandal）
# 茶胶省（Takeo）
# 貢布省（Kampot）
# 波羅勉省（Prey Veng）
# 柴楨省（Svay Rieng）
# 磅士卑省 （Kampong Spue）
# 磅清揚省（Kampong Chhnang）
# 磅湛省（Kampong Cham）


## 它典
 

* 西哈魯克國王之宮 
* 柬埔寨王家政府官址 - Cambodia.gov.kh  (英文) 
* 柬埔寨王家旅遊局官址
汝矣島

**汝矣島**（韓國語︰여의도），大韓民國首爾特別市永登浦區之島也，位處市中，立於漢江上，方八點四八公里。

## 參見
*六三大廈
*國會議事堂
賀達

**賀達**者，吳會稽山陰人，齊子也。

達及叔景皆有令名，为佳将。

## 據

*《三國志·吳書·賀全呂周鐘離傳》

分類:孫吳列傳
鄧麗君

**鄧麗君**，本名**麗筠**，以筠字異讀，音與君相若，乃以為藝名。本貫河北邯鄲，民國四十二年生於臺灣雲林，父樞，蓋國軍軍官隨國府移臺者。

幼，隨父遷居臺北，未笄，即以歌名於校內，五十三年，拔中華廣播電台黃梅調賽頭籌。翌年，複奪金馬獎唱片公司歌賽桂冠。遂每棄學登臺，名聲漸蜚。其後，又參演電影，更與慈善事，聲名愈熾。六十二年插班台北美國學校以續學業，主修英文。

後十年間，日本寶麗多唱片公司延往日本，亦漸顯其名。

六十八年，護照事發。蓋以兩岸分治，民國、日本，邦交未立，出入海關事有繁瑣，麗君乃持印尼護照以入日境，非法也。有司按察，謂護照非偽，然所途不法，逐之，禁入境期年。欲返臺，則亦為不暢，乃以民國護照避走美國，一則以續商約，二則以避喧囂。當其時，大陸內亂方止，百廢俱興，其曲悄然風行。

後二年，國府允其回國，惟當勞軍義演，麗君自言悅以事之，乃歸。或問曰：「或言大陸欲迎汝往歌，何如？」曰:「余亦於報章知之矣，然吾之歌於大陸之時，即三民主義行於大陸之日也。主義不行，不履其土矣。」

七十一年，與香格里拉酒店董事長郭孔丞盟婚約。將行禮，郭母以其舊事優伶，令其詳陳既往，盡絕舊友。麗君以為辱，事未偕。其後，趨歐陸，流連英法間。

七十八年，大陸學運起，在港藝人舉民主歌聲獻中華以資學生，麗君與之，項繫紙板，書曰「反對軍管」。

返巴黎，與攝影師保羅善，過從漸密，或有婚約。

八十三年，以哮喘日篤，遷居泰國清邁養疴。

八十四年，五月八日，哮喘遽發，送醫不及，卒，年四十三歲。或曰，蓋哮喘噴劑過量以致心猝也。

既歿，各界扼腕，後三日，移靈回台，國府特頒褒揚令，准靈柩覆國旗、黨旗，總統李登輝輓曰「藝苑揚芬」，國民黨追贈「華夏一等獎章」，一眾中樞俱往致祭。二十八日，葬諸臺北金寶山，更其山名曰筠園。臺灣各電視臺破例直播葬禮。大陸央視亦佈其傳略，亦首例也。

分類:雲林縣列傳
分類:樂伶
黃家駒

**黃家駒**，香港人也，一九六二年六月十日生。少好樂，年十七，初有結他，沉醉不已。中學畢業，嘗任辦公室助理、五金、冷氣技工、水電工程、電視臺佈景員、保險經紀等。及冠，深與葉世榮、黃貫中友，遂組樂隊，其弟家強亦與之，名Beyond，以樂揚志於世也。

是時，家駒譜樂甚多，咸負盛名，諸如「再見理想」、「真的愛你」、「光輝歲月」、「海闊天空」等。

一九九三年六月二十四日，東赴日本登臺，不慎失足，延醫罔效。六月三十日，卒，年三十一。

家駒為人敢言、果斷，才氣超邁，議論風生，遂名世。蓋東亞諸國，皆有從者。其樂韻清繞梁，迄今傳頌。惜其壽不永，未克大成，惋惜者眾。

分類:英屬香港列傳
士徽

**士徽**者，後漢蒼梧廣信人，燮子也。

孫權以交阯縣遠，乃分合浦以北為廣州，呂岱為刺史。交阯以南為交州，戴良為刺史。又遣陳時代燮為交阯太守。

岱留南海，良與時俱前行到合浦。而徽自署交阯太守，發兵拒良。良留合浦。交阯桓鄰，燮舉吏也，叩頭諫徽使迎良，徽怒，笞殺鄰。鄰兄治子發又合兵擊徽，徽閉門城守，治等攻之數月不能下，乃約和親，各罷兵還。

而呂岱被詔誅徽，自廣州將兵晝夜馳入，過合浦，與良俱前。壹子中郎將匡與岱有舊，岱署匡師友從事，先移書交阯，告喻禍福，又遣匡見徽，說令服罪，雖失郡守，保無他憂。岱尋匡後至，徽兄祗，弟幹、頌等六人肉袒奉迎。岱謝令復服，前至郡下。明旦早施帳幔，請徽兄弟以次入，賓客滿坐。岱起，擁節讀詔書，數徽罪過，左右因反縛以出，即皆伏誅，傳首詣武昌。

#### 家屬

*祖 賜
*父 燮
*叔 壹
*叔 士䵋
*叔 武
*兄弟 廞
*兄 祗
*弟 幹
*弟 頌
*堂弟 匡

## 據

*《三國志·吳書·劉繇太史慈士燮傳》
士廞

**士廞**者，後漢蒼梧廣信人，燮子也。

建安末年，燮遣廞與孫權為質。權以廞為武昌太守。

黃武五年，燮卒。廞兄弟徽反權。權免廞為庶人。

數歲，廞病卒，無子，妻寡居。詔月給俸米，賜錢四十萬。

#### 家屬

*祖 賜
*父 燮
*叔 壹
*叔 士䵋
*叔 武
*兄弟 祗
*兄弟 徽
*兄弟 幹
*兄弟 頌
*堂弟 匡

## 據

*《三國志·吳書·劉繇太史慈士燮傳》
士匡

**士匡**者，後漢蒼梧廣信人，壹子也。

黃武五年，伯父燮卒。匡堂兄徽自署交阯太守。

孫權以戴良為交州刺史。徽發兵拒之。廣州刺史呂岱被詔誅徽，自廣州將兵晝夜馳入。匡與岱有舊，岱署匡師友從事，遂移書交阯，告喻禍福，又遣匡見徽，說令服罪，雖失郡守，保無他憂。岱尋匡後至，匡堂兄祗、祗弟幹、頌等六人肉袒奉迎。岱謝令復服，前至郡下。明旦早施帳幔，請徽兄弟以次入，賓客滿坐。岱起，擁節讀詔書，數徽罪過，即誅之，傳首詣武昌。

#### 家屬

* 祖 賜
* 伯父 燮
* 父 壹
* 叔 士䵋
* 叔 武
* 堂兄 廞
* 堂兄 祗
* 堂兄 徽
* 堂兄 幹
* 堂兄 頌

## 據

* 《三國志·劉繇太史慈士燮傳》
賀景

**賀景**者，後漢會稽山陰人，齊弟也。

景及侄達皆有令名，為佳將。

## 據

*《三國志·吳書·賀全呂周鐘離傳》
士壹

**士壹**者，後漢蒼梧廣信人，燮弟也。

初為郡督郵，刺史丁宮征還京都。壹侍送勤恪，宮感之，臨別謂曰：「刺史若待罪三事，當相辟也。」後宮為司徒，辟壹。比至，宮已免，黃琬代為司徒，甚禮遇壹。

董卓作亂，壹亡歸鄉里。

交州刺史朱符為夷賊所殺，州郡擾亂。燮乃表壹領合浦太守。

黃武五年，燮卒。壹侄徽自署交阯太守。

孫權以戴良為交州刺史，徽發兵拒之。廣州刺史呂岱被詔誅徽，自廣州將兵晝夜馳入。壹子中郎將匡與岱有舊，移書交阯，告喻禍福，又遣匡見徽，說令服罪，雖失郡守，保無他憂。岱尋匡後至，祗、祗弟幹、頌等六人肉袒奉迎。岱前至郡下。明旦早施帳幔，請徽兄弟以次入，賓客滿坐。岱起，擁節讀詔書，數徽罪過，即誅之，傳首詣武昌。壹、䵋、匡後出，權原其罪。

數歲，壹、䵋坐法誅。

#### 家屬

* **父 [[士賜|賜]]**
* 兄 燮
* 弟 士䵋
* 弟 武
* **子 [[士匡|匡]]**
* 侄 廞
* 侄 祗
* 侄 徽
* 侄 幹
* 侄 頌

## 據

* 《三國志·吳書·劉繇太史慈士燮傳》
士武

**士武**者，後漢蒼梧廣信人，燮弟也。

交州刺史朱符為夷賊所殺，州郡擾亂。燮乃表武領南海太守。

#### 家屬

***父 [[士賜|賜]]**
*兄 燮
*兄 壹
*兄 士䵋
*侄 匡
*侄 廞
*侄 祗
*侄 徽
*侄 幹
*侄 頌

## 據

*《三國志·吳書·劉繇太史慈士燮傳》
士賜

**士賜**者，漢蒼梧廣信人，燮父也。其先本魯國汶陽人，至王莽之亂，避地交州。六世至賜，漢桓帝時為日南太守。

#### 家屬

*子 燮
*子 壹
*子 䵋
*子 武
*孫 廞
*孫 祗
*孫 徽
*孫 幹
*孫 頌
*孫 匡

## 據

*《三國志·吳書·劉繇太史慈士燮傳》
太史享

**太史享**者，後漢東萊黃人，慈子也。

建安十一年，慈卒，孫權悼惜之，乃養享於府中。官至越騎校尉。

今或有《三國演義》本作「太史亨」，誤。

## 據
*《三國志·劉繇太史慈士燮傳》
*《三國演義》
祖茂

**祖茂**，吳郡富春人也。

從孫堅討董卓，屯梁東，为卓軍所攻。堅與數十騎潰圍而出。堅常着赤幘，乃脫幘令茂着之。卓騎爭逐茂，故堅從間道得免。茂以幘冠冢間燒柱，卓騎望見，圍繞數重，定近覺是柱，乃去。

## 據

*《三國志·吳書·孫破虜討逆傳》
泰國環球小姐

**泰王國環球小姐**競賽（泰文曰：***มิสไทยแลนด์ยูนิเวิร์ส***，英文曰：***Miss Thailand Universe***，簡稱：**泰國環姐**），泰王國選美盛事也。始於公元二千年，曼谷七號台主其事，異乎**[[泰國小姐]]**競賽耳（注：其九號台為之）。

每年一度，萬民爭睹，泰半參賽佳麗具歐亞血統，故通外邦言者眾。今泰國環姐為花倫·育第棠女士（ฟ้ารุ่ง ยุติธรรม），舍於挪威王國。

其得主乃入世界環球小姐半決賽，為泰王國之表率也。 另頒花後若干，曰環保、曰洲際、曰亞太、曰國際、曰旅游小姐。 
 
## 歷屆得主

## 注

## 它典
*泰國七號電視台環姐選美官址
*《泰王國競美雜誌》（《Sawasdee Pageant》）載之決賽盛況
閩南語

**閩南語**者，漢語族閩語之方言。行乎福建、臺灣、廣東、海南、浙南諸地。亦名**河洛話**、**鶴佬話**、**咱人話**云云。操之者，有眾四千九百萬餘。

往昔閩南人營商南洋，故東南亞華人亦多諳此語。七聲八調，存先王之辭，有上古雅言之遺風。

## 音韻

## 系
### 浙南系
*浙南話
** 溫州話
** 平陽話
** 蒼南話

### 閩臺系
*福建話
**大田方言
**莆田方言
**泉州腔
**漳州腔

*臺灣話

### 潮汕系
*潮州話
*揭陽話
*汕頭話
*海陸話
** 海豐腔（近漳泉）
** 陸豐腔（近漳泉）

### 中山，海珠諸島系
*隆都話

### 雷瓊系
*雷州話
*海南話
**文瓊片
***文昌片
***瓊海片
***文瓊交匯片
**海定片
***海府片
***瓊山北片
***定昌片
***澄海片
***自治州四鎮片
**萬陵片
***萬寧片
***陵水片
**崖州片
***三亞片
***樂東片
**昌感片
***感城片
***墩頭片
***四更片
***昌城片

分類:閩語
威爾斯王妃戴安娜

thumb|right|戴安娜肖像
**威爾斯王妃戴安娜**，本史賓莎氏，西元一九六一年七月一日生。戴安娜為英王查爾斯三世元配，後離異。蓋英人素封太子為威爾斯親王，故戴安娜實亦太子妃也。

其族史賓莎氏，為英人貴冑，王族旁支。兄弟之中，位次第四，亦其父三女也。幼居於羅福郡莊園之中，及長，求學於英國、瑞士兩地。一九七五年，父襲史賓莎伯爵，其遂稱戴安娜史賓莎閣下。

一九八一年二月，嫁於查爾斯王子，自是聞名於世。七月二十九日，二人行禮於聖保羅座堂，電視臺直播其事，舉世觀眾凡七億五千萬有奇。及完婚，戴安娜加尊號威爾斯王妃、康和公爵夫人、羅思賽公爵夫人、志士達伯爵夫人。爾後數年，先後生有威廉王子、亨利王子，嗣位次第於其父之後。既為威爾斯王妃，奉英女王之名，行王室職責；及於海外，代行其事。戴安娜素行善舉，為世頌揚，尤以倡禁地雷、任大歐蒙街兒童醫院主席二事知名。

一九九六年八月二十八日，與夫離異。明年八月三十一日，因車禍薨於巴黎，年三十六。

蓋自其完婚，傳媒追訪窺視，無有止息。及離異，猶如是。壽雖不永，世人悼其善行，數十年而未忘。

## 據
*引據悉從《英文維基》戴安娜列傳簡介段

分類:溫莎列傳
墓碑

**墓碑**，立于墓前之碑石也，以鑒乎墓中之故者。碑上之文，或約或華，不其一也。
水龍頭

**水龍頭**者，舍水之所出也。所出之水曰自來水，以一把手司水之出也。多見于廚房與浴室，甚利民生。其名也，蓋因古之水泉，出水於龍頭，因而得耳。
死

**死**者，又曰**亡**，天命之所終也。死時，萬器俱止，血不達心，其腦永停，其心不搏，不可息、動、食也。宗教以死而造信念，如佛教有轉世。

死後可行儀，如喪與葬。儀畢，死後之身可葬、焚。

死有多因，兹列十一：
* 老，年長歲衰之故也；
* 疾，未享其壽，先病以衰；
* 災，風霜冰雹之屬也；
* 窮，時局境限也；
* 饑，飲食不足以維命；
* 傷，弱肉強食，天演之果也；
* 誅，殺奸賊盜，繩之以法，獲罪有司；
* 捕食，動物食他以保其生；
* 藥，食藥過甚，適得其反，器不可負之，故止；
* 殺害，當一人奪一人之命；
* 自戕，當一人自願完其命。
匡衡

**匡衡**，字**稚圭**，漢東海承人。世農夫，至衡好學，家貧，庸作以供資用。諸儒為之語曰：「無說詩，匡鼎來；匡說詩，解人頤。」射策甲科，以不應令除太常掌故，補平原文學。學者多上書薦衡明經，當世少雙，後進皆欲從衡平原。事下太子太傅蕭望之問，衡對詩大義，深。宣帝不用儒術，遣歸官。皇太子見衡對，私善之。

元帝即位，史高為大司馬，辟衡為議曹史，薦於上，以為郎中，遷博士，給事中。遷光祿大夫、太子少傅，朝廷有政議，傅經以對。上以為任公卿，由是為光祿勳、御史大夫。建昭三年，代韋元成為丞相，封樂安侯，成帝即位，奏正南北郊，罷諸淫祀，元帝時，石顯用事，衡畏顯。至成帝初，乃與御史大夫甄譚，追條其舊惡。司隸校尉王尊奏：「衡、譚居大臣位，知顯等專權，不以時奏，無輔政之義。」衡乞骸骨，不許。後有司奏衡專地盜土，坐免。為庶人，終於家。

《通鑑》曰：「西漢諸儒，自董仲舒之後，唯匡衡之言純正溫雅。」

## 據
*《漢書·匡衡傳》
*《資治通鑑·匡衡》

分類:漢列傳
扇

**扇**者，扇風之物也。或以消暑，或以驅瘴。扇之材，可取諸竹、烏木、檀香、象牙、玳瑁、絹、紙、金箔、羽毛、金屬。

## 簡史
上古稱扇曰：**翣**、**箑**。《淮南子·卷二·淑真》：「冬日之不用翣者，非簡之也，清有餘於適也。」《淮南子·卷七·精神》：「知冬日之箑、夏日之裘，無用於己，則萬物之變為塵埃矣。」

晉崔豹·《古今注》載曰：「五明扇，舜所作也。」又曰：「殷高宗有雉尾扇」。彼時扇體大，或以「障風蔽日」，或為儀仗所用，非祛暑之物也。

陸機《羽扇賦》載曰：楚襄王大夫宋玉、唐勒侍以白鶴之羽為扇，為諸侯笑。

上溯其源，或曰日本人創乎平安時代；或曰中國人肇乎南齊之時，《南齊書·劉祥傳》云：「司徒褚淵入朝，以腰扇障日。」。

迨十三、十四世紀，十字軍東征，得其術，遂傳諸歐洲。

## 構造
*面：題字繪畫于此，無書畫者曰素面。
*柄：折扇則無。
*繩：縛于扇柄，以連扇墜。
*墜：珠玉飾物。
*骨：經磨、燙、漆、雕而成。

## 另見
*折扇
*電風扇
*蒲扇

## 它典
*國際扇子中心
*古扇收藏協會
箸

**箸**，亦曰**筷**，進食之器也。多現乎亞洲，其質或金、或銀、或木、或竹、或象牙、或塑料，尤貴金銀象牙。蓋古中國人之創之，然莫知何時也。今中、日、韓、蒙古、緬甸、越南、泰國、新加坡諸國，咸有用之。他邦之中國餐館，亦多有之。

## 禮儀
亞洲之地，箸代刀叉。并以雙箸，右手握之。倘用左手，則不雅矣。不宜以箸指人，不宜觸碗發聲。

## 技法

## 各國之異
* 中國：多竹制，稍長，圓頭方尾。
* 日本：多木制，稍短，尖頭粗尾。
* 朝鮮：多金屬制，狀扁。

## 中國筷文化

## 日本筷文化
日本和尚赴葬禮，必忌竹箸觸人。又日人飯舍外，畢則折箸，倘不斷者，不吉也。又高僧圓寂，焚其法體，弟子以箸拾其骨灰于缽。

## 野史
筷，讀若快。昔時好食之人，迫不及待，遂以棍棒夾食，故曰「筷」。又傳「筷」乃粵漁者創，粵語「箸」「住」同音，而「住」即「停」也，不吉，故曰「筷」，為「快」之同音字也。

## 它典
哈布斯堡氏

**哈布斯堡氏**，歐洲貴族也。出施瓦本之阿爾高，在今瑞士阿爾高州界。一零二零年，其祖建**鷹之城**，因以為氏，世為**哈布斯堡伯**。以後繁衍日廣，其勢達日耳曼之南。

一二七三年，伯爵魯道夫舉為德意志王。後伐波希米亞王國，一二七八年，得奧地利及施蒂利亞，其族自是日強。一二九一年魯道夫王薨，子阿爾布雷希特不得襲號，復為奧地利公。一二九八年復為德王，且得教宗命為羅馬人之王。王薨，復失其位。其後專營奧地利，分省而治。繼而二公並立，一三七六年，阿爾布雷希特及利奧波德立約，阿爾布雷希特之後為內奧地利公，利奧波德之後為外奧地利公。後一四九零年利奧波德之支絕，方得歸併。

一四二二年，內奧地利公阿爾布雷希特五世娶神聖羅馬皇帝西吉斯蒙德獨女伊莉莎白，為西吉斯蒙德之儲君。後阿爾布雷希特繼為德意志王、匈牙利王、波希米亞王、羅馬人之王。其嗣君腓特烈三世起，哈布斯堡氏專為神聖羅馬皇帝，至於傾覆。

其後哈布斯堡又兼數國之王。終於查理五世兼西班牙王、西西里王、那不勒斯王、君臨低地諸國，為歐洲諸族領至廣者。後伐奧斯曼土耳其，得匈牙利、波希米亞、摩拉維亞，世為族中領。此為哈布斯堡氏極盛之時。

查理日暮，二分領地而讓位，遺命分家，不得相嗣。哈布斯堡氏遂分為奧地利哈布斯堡氏及西班牙哈布斯堡氏。然二者相繼絕嗣，遺女瑪麗婭·特蕾莎嫁弗朗茨·史蒂芬，創哈布斯堡─洛林氏，至今仍存。

分類:哈布斯堡
席德

**羅德里戈·迪亞斯·德·維瓦爾**，卡斯蒂利亞比瓦爾人也，世為貴族，西元一〇四〇年生。

善戰，摩爾人稱之**席德**，意曰**領袖**。卡斯蒂利亞王阿方索六世以其有功，以族妹希梅娜妻之。

一〇八〇年，席德私戰托萊多，王不悅，逐之。席德遂領親族部曲投薩拉戈薩之摩爾人，為其王之衛士，復去其國。其為人也，善戰之外，慷慨寬宏，伊比利亞之勇士多從之。後席德復戰於摩爾人，連戰皆勝。

一〇九四年，席德陷瓦倫西亞，王之。五年薨，歸葬故國。西班牙人以其善戰，尊為英雄。

今馬德里之西班牙王家兵器博物館藏其劍。
分類:卡斯蒂利亞列傳
皮薩羅

**佛朗西斯科·皮薩羅**，西班牙埃斯特雷馬杜拉特魯希略人也，父豐薩洛為步兵上校，私通而生佛朗西斯科。少貧苦，未入學。初居塞維利亞，年二十餘，始出海探險。嘗到伊斯帕尼奧拉。

後隨巴爾博亞探太平洋諸島，遷居巴拿馬，牧牛為業。一五二二年，與修士盧克及士卒阿爾馬利奧約南下探勘，平分得地。乃征從者十三人，越數月，購馬、糧、兵器等，藏無人之島。皮氏以沿海南行，必抵印加。

後三人還巴拿馬，其長給兵馬以資南探。一五二八年皮氏還塞維利亞，時西班牙王卡洛斯一世在托勒多，欲聞南探之事。翌年七月廿六日，詔皮薩羅征秘魯，六月內若得二百五十人部，即任新卡斯蒂利亞全權總督，拜將軍，其中百人可得自殖民地。遂說特魯希略之兄埃爾南多並數友人偕同出海。翌年，得三船，百八十人並馬廿七。兵馬未足，故皮氏於一五三〇年初私走巴拿馬。

一五三二年十一月十六，皮氏抵秘魯卡哈馬卡，擄印加神皇阿塔瓦爾帕。後稱以一房之金可還其神皇，得金而撕票。一五三四年入其都庫斯科，始役土著，令其入伍，以亡其國。翌年以庫斯科居山中，不便為新殖民地治所，遂營利瑪，今為秘魯之都。

一五三八年，阿爾馬利奧叛，後敗之。一五四一年六月廿六，阿氏之徒殺之於利瑪。

皮薩羅之亡印加，為南美洲殖民之始。
科爾蒂斯

**荷南·科爾蒂斯**（西班牙文：Hernán Cortés），西班牙埃斯特雷馬杜拉人也，世為貴族，一四八五年生。少治法律於薩拉曼卡大學，中輟。一五〇一年決志從軍，探險新大陸。初仕於伊斯帕尼奧拉，後轉古巴。

一五一九年四月，率軍伐阿茲特克人。雖科氏之軍不足千人，然其善用所長，故能克之。先是聯土著合攻特諾茲提朗，後又以帶天花之毯贈土人。科氏等生於歐洲，故不受害，而土著大疫，利於征伐。又以騎兵戰於土人。阿茲特克之地無馬，兵眾皆懼，戰即潰。又備鎧甲，阿茲特克之石器無以損之。火器利於懾人。故科氏等入特諾茲提朗，其特拉托阿尼蒙特祖馬二世以其為所傳白皮之神，迎之入城。特諾茲提朗既克，如大定阿茲特克人，故五年而功成。

一五二一年，阿茲特克既克，科氏建新西班牙，為西班牙之殖民地。翌年，南擴新西班牙，任總督。始役土著採金。後二年，命阿瓦拉多征馬雅，既克，建瓜地馬拉，治安地瓜。

一五三四年，北探至新西班牙外西北之地，稱為加利福尼亞。

一五四一年歸國，卒於塞維利亞。所建新西班牙地出金銀，國用富足，亦國亡之始端。蓋金多而日賤，通脹弱國也。
大英博物館

**大英博物館**，文史博物館也。處英格蘭之都倫敦，所藏凡八百萬餘也。多有書畫，繪萬物之神態，述天地之變遷；亦有雕塑數個。入場價免。一七五三年建。

分類:英國史
亞當與夏娃

**亞當與夏娃**，猶太神話以其人祖也，後亦為基督教所用，夏娃又作厄娃。

**亞當**者，男子之始祖也。初，有至尊者稱上帝，其開天闢地，凡五日而成，有草木鳥獸並諸水。六日造人，身以黃土，型象天帝，以神氣通其七竅，賜名亞當，以王天下，置於伊甸園。

伊甸園者，有百果百獸，皆親善，復可食。帝乃引當園中，命籍百草之名。復引百獸王之，當亦籍其名也。然當求於帝曰：「魚，可幷尾而游；鳥，亦比翼而飛；牲畜駢儷，其皆有伴，我何寡人耶？」

帝感其悲，因使當眠，取一肋骨，復通神氣，摶土造女，名**[[夏娃]]**，婚姻之，為夫妻。因夏氏受生于夫，人倫肇始，故以夫為尊，夫命是從，此古之德行也。當與夏氏共掌伊甸，不苦於役，舉手得食，永生不死，無憂無慮，有萬方之化，怡然自得，可謂極樂寶境。

帝敕曰：「伊甸淨土，百無禁忌，蔬果皆可食。然有知善惡樹，樹上知善惡果，絕不可食，入腹必死，唯慎。」

初，亞當從之，有魔撒旦化蛇，言夏氏曰：「噫！伊甸大大，園林美美，果子磊磊，竟不可吃，帝令絕也！何其無情！」夏氏分辯：「客人謬矣。院中之果，林檎、美竹、桑葚之數，可食也。唯知善惡果不可食。帝令如山，觸之即死，食之必亡，不敢稍逾約。」蛇曰：「非也！知善惡果非鴆毒，服之名目，灼灼如帝，明明似天，可知世間善惡事，請用之。」夏氏曰：「善」，遂啖之，又奉於夫。

既食禁果，二者身無衣帛，恥之，乃製芰荷以為衣，集芙蓉以為裳，採葉為葛，繅絲為綢。帝知之怒，以其不從敕令，既食禁果，再食園中果，必得永生，故逐之，以基路伯持火劍守於園。又以撒旦為蛇，刖其四足。

二人既放，帝諭亞當必勞作而得食，夏娃必受分娩之苦，亦必從其夫。二人成於塵土，必歸於塵土。

當與夏氏生公子該隱、公子亞伯、公子塞特。生塞特時百三十歲，又八百年卒。事在創世紀。

亞當王老，公子該與公子亞二子爭位，該隱誅亞伯，王廢該而放之，公子塞繼其為王，為伊甸人之祖。

十世紀，有耶經外典本司拉之識成。曰初亞當媾於百獸，不悅，上帝因以塵土造莉莉斯妻之。後莉莉斯以女弱於男不悅，棄亞當，後為眾魔之母。亞當泣於上帝，復以其肋造夏娃。夏娃必從於其夫，而意志至純，故為撒旦所欺也。
頂級域名

**頂級域名**者，域名之尾注也。其類有三：曰通域，曰社稷，曰新通域。通域者，官府、結社是也。社稷者，英、美是也。新通域者，謂自書其名者也。

## 據

## 另見
* 頂級域名表
中國地方

thumb|中國地方所在
**中國地方**，西本州，古山陽道、山陰道之地，東連近畿，西以關門海峽望九州，南以瀨戶內海望四國，北為日本海。康保四年行延起式，三分諸驛，有近國、中國、遠國，因以為名。今中國地方轄廣島、岡山、山口、島根、鳥取諸縣。古轄廿一國，今為五縣，口七百六十萬餘。

分類:中國地方區劃‎
袁京

**袁京**，字**仲譽**，漢汝南汝陽人也。父安。習孟氏易，作《難記》三十萬言。初拜郎中，稍遷侍中，出為蜀郡太守。子湯，至太尉。

#### 家屬

*弟 敞，司空。
*子 湯，太尉。
*孫 平，湯長子。
*孫 成，湯二子，左中郎將。
*孫 逢，湯三子，司空。
*孫 隗，湯幼子，司徒。
*曾孫 紹，成子，司隷校尉、大將軍。
*曾孫 術，逢子，紹異母弟，後將軍。
*玄孫 譚，紹長子。
*玄孫 熙，紹二子。
*玄孫 尚，紹幼子。
*玄孫 燿，術子。

## 據

*《後漢書·袁安傳》
*《三國志·魏書六·董二袁劉傳》
袁湯

**袁湯**字**仲河**，後漢汝南汝陽人，紹祖父也。

湯官至太尉。

湯生四子：平、成、逢、隗，皆為三公。

#### 家屬

*父 京。
*叔 敞，司空。
*子 平，湯長子。
*子 成，湯二子，左中郎將。
*子 逢，湯三子，司空。
*子 隗，湯幼子，司徒。
*孫 紹，成子，司隷校尉、大將軍。
*孫 術，逢子，後將軍。
*孫 基，逢子。
*曾孫 譚，紹長子。
*曾孫 熙，紹二子。
*曾孫 尚，紹幼子。
*曾孫 燿，術子。

## 據

*《三國志·魏書六·董二袁劉傳》
袁平

**袁平**者，後漢汝南汝陽人，湯長子也。

平早卒，無子。

#### 家屬

*祖父 京
*伯父 敞，司空。
*父 湯，京子，太尉。
*弟 成，湯二子，左中郎將。
*弟 逢，湯三子，司空。
*弟 隗，湯幼子，司徒。
*侄 紹，逢庶子，出為成子，司隷校尉、大將軍。
*侄 術，逢子，紹異母弟，後將軍。

## 據

*《三國志·魏書六·董二袁劉傳》
袁成

**袁成**字**文開**，後漢汝南汝陽人，湯二子也。

成甚是壯健，貴戚權豪自大將軍梁冀以下皆與結好，言無不從。京師有諺曰：「事不諧，問文開。」

官至左中郎將，早卒。

#### 家屬

*祖父 京
*伯父 敞，司空。
*父 湯，京子，太尉。
*兄 平，湯長子。
*弟 逢，湯三子，司空。
*弟 隗，湯幼子，司徒。
*子 紹，又有言逢子，司隷校尉、大將軍。
*侄 術，逢子，紹異母弟，後將軍。

## 據

*《三國志·魏書六·董二袁劉傳》
*《英雄傳》
袁逢

**袁逢**字**周陽**，後漢汝南汝陽人，紹、術父也。

逢並其弟袁隗皆為三公。

紹乃逢之庶子，術之異母兄也。

#### 家屬

*祖父 京
*伯父 敞，司空。
*父 湯，京子，太尉。
*兄 平，湯長子。
*兄 成，湯二子，左中郎將。
*弟 隗，湯幼子，司徒。
*侄 紹，成子，司隷校尉、大將軍。
*子 術，後將軍。
*子 基
*孫 譚，紹長子。
*孫 熙，紹二子。
*孫 尚，紹幼子。
*孫 燿，術子。

## 據

*《三國志·魏書六·董二袁劉傳》
袁隗

**袁隗**字**次陽**，漢汝南汝陽人也，兄逢。少歷顯官，先逢為三公。時中常侍袁赦，隗之宗也，用事於中。以逢、隗世宰相家，推崇以為外援。故袁氏貴寵於世，富奢甚，不與它公族同。獻帝初，隗為太傅。董卓忿紹、術背己，遂誅隗。

#### 家屬

*祖父 京
*伯父 敞，司空。
*父 湯，京子，太尉。
*兄 平，湯長子。
*兄 成，湯二子，左中郎將。
*兄 逢，湯三子，司空。
*子 滿來。
*子 懿達。
*子 仁達。
*侄 紹，成子，司隷校尉、大將軍。
*侄 術，逢子，後將軍。
*侄 基，逢子。

## 據

*《後漢書·袁安傳》
正親町天皇

**正親町天皇**諱方仁，後奈良天皇二子也，母參議萬里小路賢房之女吉徳門院藤原榮子。永正十四年五月廿九生，天文二年封親王。弘治三年先皇崩，十月廿七即位為天皇。四年二月廿八以《群書治要》曰「保世持家、永全福祿者也」，改元永祿。

時公室貧弱，日本屆戰國之世，無力舉即位之禮。永祿三年毛利元就獻金，方成，皇命日不行。後織田信長上洛，信長欲藉天皇之尊，敕命敵國弭兵，故信長尊皇。信長薨，豐臣秀吉繼起，從信長之道隆天皇為尊，且復營御所。蓋秀吉本布衣，欲藉公室之威名號令天下。

天正十四年十一月七，內禪皇孫和仁親王。文祿二年正月初五崩，葬深草北陵。

## 家屬

* 父 後奈良天皇 知仁
* 母 吉德門院 藤原榮子
 
* 典侍 藤原房子
** 女 永高女王
** 子 陽光院太上天皇 誠仁

* 典侍 飛鳥井雅綱女
** 女 春齡女王
** 女 永尊女王

* 養子
** 子 後陽成天皇 和仁 誠仁子也
袁安

**袁安**字**卲公**，漢汝南汝陽人。初為縣功曹。後舉孝廉，任城令。永平十三年，楚王英謀為逆。明年，安拜楚郡太守。安到郡，不入府，先往案獄，理其無明驗者，出四百餘家。歲餘，徵為河南尹。在職十年，名重朝廷。建初八年，遷太僕。章和元年，代桓虞為司徒。

和帝即位，竇太后臨朝，后兄憲北擊匈奴，安諫不聽。竇憲復出屯武威。明年，北單于為耿夔所破，北地空，憲乃上立降者左鹿蠡王阿佟為北單于，置中郎將領護，安乃上封事。又與憲更相難折。憲言辭驕訐，至詆毀安，安終不移。憲竟立右鹿蠡王於除鞬為單于，後遂反叛，如安策。四年春，薨。子京、敞最知名。

## 據

*《後漢書·袁安傳》
袁敞

:北周時亦有袁敞，欲知其事，請閱其傳。

**袁敞**字**叔平**，漢汝南汝陽人也，父安。少傳易經教授，以父任為太子舍人。和帝時，歷位將軍、大夫、侍中，出為東郡太守，徵拜太僕、光祿勳。元初三年，代劉愷為司空。明年，坐子與尚書郎張俊交通，漏洩省中語，策免。敞廉勁不阿權貴，失鄧氏旨，遂自殺。

#### 家屬
*父 安，
*兄 京，司空。
*侄 湯，京子，太尉。
*孫 平，湯長子。
*孫 成，湯二子，左中郎將。
*孫 逢，湯三子，司空。
*孫 隗，湯幼子，司徒。
*曾孫 紹，逢庶子，出為成子，司隷校尉、大將軍。
*曾孫 術，逢子，紹異母弟，後將軍。

## 據
*《後漢書·袁安傳》
*《三國志·魏書六·董二袁劉傳》
胡母班

**胡母班**字**季友**，後漢泰山人也。王匡以妹妻之。

少與山陽度尚、東平張邈等八人並輕財赴義，振濟人士，世謂之八廚。

董卓使班奉詔到河內，使解王匡之兵。匡受袁紹旨，收班系獄，欲殺之以徇軍。班與匡書雲：「自古以來，未有下土諸侯舉兵向京師者。劉向傳曰『擲鼠忌器』，器猶忌之，況卓今處宮闕之內，以天子為藩屏，幼主在宮，如何可討？僕與太傅馬公、太僕趙岐、少府陰脩俱受詔命。關東諸郡，雖實嫉卓，猶以銜奉王命，不敢玷辱。而足下獨囚僕於獄，欲以釁鼓，此悖暴無道之甚者也。僕與董卓有何親戚，義豈同惡？而足下張虎狼之口，吐長蛇之毒，恚卓遷怒，何甚酷哉！死，人之所難，然恥為狂夫所害。若亡者有靈，當訴足下於皇天。夫婚姻者禍福之機，今日著矣。曩為一體，今為血讎。亡人子二人，則君之甥，身沒之後，慎勿令臨僕屍骸也。」匡得書，抱班二子而泣。班遂死於獄。

## 傳聞

傳言班嘗至泰山之側，忽於樹間，逢一絳衣騶呼班云：「泰山府君召。」班驚楞，逡巡未答。復有一騶出，呼之。遂隨行數十步，騶請班暫瞑，少頃，便見宮室，威儀甚嚴。班乃入閣拜謁，主為設食，語班曰：「欲見君，無他，欲附書與女婿耳。」班問：「女郎何在？」曰：「女為河伯婦。」班曰：「輒當奉書，不知緣何得達？」答曰：「今適河中流，便扣舟呼青衣，當自有取書者。」班乃辭出。昔騶復令閉目，有頃，忽如故道。遂西行，如神言而呼青衣。須臾，果有一女僕出，取書而沒。少頃，復出。云：「河伯欲暫見君。」婢亦請瞑目。遂拜謁河伯。河伯乃大設酒食，詞旨殷勤。臨去，謂班曰：「感君遠為致書，無物相奉。」於是命左右：「取吾青絲履來！」以貽班。班出，瞑然忽得還舟。遂於長安經年而還。至泰山側，不敢潛過，遂扣樹自稱姓名，從長安還，欲啟消息。須臾，昔騶出，引班如向法而進。因致書焉。府君請曰：「當別。」再報班，語訖，如廁，忽見其父著械徒，作此輩數百人。班進拜流涕問：「大人何因及此？」父云：「吾死不幸，見遣三年，今已二年矣。困苦不可處。知汝今為明府所識，可為吾陳之。乞免此役。便欲得社公耳。」班乃依教，叩頭陳乞。府君曰：「生死異路，不可相近，身無所惜。」班苦請，方許之。於是辭出，還家。歲餘，兒子死亡略盡。班惶懼，復詣泰山，扣樹求見。昔騶遂迎之而見。班乃自說：「昔辭曠拙，及還家，兒死亡至盡。今恐禍故未已，輒來啟白，幸蒙哀救。」府君拊掌大笑曰：「昔語君：死生異路，不可相近故也。」即敕外召班父。須臾至，庭中問之：「昔求還里社，當為門戶作福，而孫息死亡至盡，何也？」答云：「久別鄉里，自忻得還，又遇酒食充足，實念諸孫，召之。」於是代之。父涕泣而出。班遂還。後有兒皆無恙。

## 據

*《三國志·魏書六·董二袁劉傳》
*《搜神記》
袁敞 (周)

**袁敞**，魏陳郡人。祖昂，司空。父士俊，安成內史。敞少有器量，博涉文史。以吏部郎使詣闕。時主者以敞班在陳使之後，敞固不從命。主者詰之，不能屈，遂以狀奏。周高祖善之，乃詔敞與陳使異日而進。還，以稱旨，遷侍中，轉左民尚書。從琮入隋，授開府儀同三司。終於譙州刺史。子謐、謙。

## 據
*《周書·蕭察傳》
宋卡湖

**宋卡湖**（**ทะเลสาบ สงขลา**，**Thalésap Songkhla**）者，泰王國至大之湖也，南曼谷九百公里，處馬來亞半島之上，克拉地峽之南。

方六十四里有奇；處內陸，其東南隅通海，宋卡與博他侖二府濱之側。湖內多有魚蝦，四鄰廣植膠櫚。

## 景
夫「**[[奧他廬山]]**」（**ภูเขา อกทะลุ**，**Khao Okthalu**，其意乃「**開胸膛山**」）者，去其西二十里，於博他侖府元城之外僅二里。此山高三百餘米，幾臨頂有大穴，山亦貫之，雨季水自穴出，遂得名。其下有寺二，一舍穴內，一舍壁上，穴內者三偣於岩上者焉，內多有佛像。氣爽之際，登高觀湖，一覽無遺。蓋其湖濱，多有食肆，湖產甚豐。

## 它典
*元之陳大震《大德南海志》有載此地，稱之「崧古囉」，汪大淵《島夷志略》上作「東冲古剌」，明之《鄭和航海圖》上作「孫姑那」。
*泰王國宋府旅游局  
*泰王國博府旅游局
海鳥

**海鳥**者，翱翔海空之鳥也。習性不一，異類久聚，方混同矣。別種始於白堊紀，迄今越千萬年。今種始祖，亦及早第三紀耳。

百鳥之中，惟其長壽、晚育。其巢大小不一，習性相異。百萬並居有之、數十同處有之。好遊天下，往往萬里，樂亦無窮。大海上下，咸能得食，苟無所得，或相食焉。

自古友人，或為食、或導航。惟今幾絕。
生物學

**生物學**，初譯**生學**，格致之學也。論萬物之生命，究其存活之理。

生命者，有形有氣，能自動自感，能生能死，能增能減也。萬物之中，或有草木，或有禽獸，或有魚蟲，或有人類，皆生命也。生命之形，各有不同，或圓或方，或長或短，或大或小，或美或醜也。生命之氣，亦各有異，或寒或熱，或濕或乾，或陰或陽也。生命之動感，更各有差，或快或慢，或強或弱，或聰或昧也。

是以生物學家，究其形氣之本原，明其動感之規律，以知萬物之所以然也。生物學之源，起於上古之智慧，發於近世之科技，廣於今日之世界。生物學之用，益於世人之健康，潤於地球之環境，惠於萬物之和諧。生物學之趣，在於發見之喜悅，在於創造之驚奇，在於學習之樂趣。

生物學所究甚廣，涵蓋草木、禽獸、魚蟲、人類諸種，並析其形態、功能、遺傳、演化、分布、互動各項。生物學家或察自然之現象，或行實驗之研究，或用數理之方法，以窺見生命之本源也。

## 據
* 《人人百科》〈生物學〉一文。
片假名

**片假名**者，日文音節文字也，用以表音，假漢字以闢之，萬葉假名之楷所變，平安時代初，為訓讀字而作。並平、萬葉二者合曰「假名」。今人之所用，多以借西人之言也。明治之始成之，此前所書，紊亂甚矣，一音而多書。

## 用
* 書舶來語。
* 書阿伊努語。
* 擬聲語、擬態語。
* 生物、礦物之名。
* 二戰前，公式文書。
* 一九八八年後，電報書以片假名。

## 一覽

* 「」「」今弗用矣。

## 字源
逢紀

**逢紀**字**元圖**，漢荊州南陽人也。

初，紹去董卓出奔，與許攸及紀俱詣冀州。紹以紀聰達有計策，甚親信之，與共舉事。後審配任用，與紀不睦。或有讒配於紹，紹問紀，紀稱「配天性烈直，古人之節，不宜疑之」。紹曰：「君不惡之邪？」紀答曰：「先日所爭者私情，今所陳者國事。」紹善之。配由是更與紀為親善。

韓馥將麴義叛，馥與戰失利。紹恨馥，乃與義相結。紀謂紹曰：「夫舉大事，非據一州，無以自立。今冀部強實，而韓馥庸才，可密要公孫瓚將兵南下，馥聞必駭懼。並遣辯士為陳禍福，馥迫於倉卒，必可因據其位。」紹然之，益親紀。

建安四年，紹既並四州之地，觿數十萬，驕心轉盛，於是簡精兵十萬，騎萬匹，出攻許，以紀為護軍，與審配統軍事。

紹敗，謂紀曰：「冀州人聞吾軍敗，皆當念吾；唯田別駕前諫止吾，與觿不同，吾亦籩之。」紀憚田豐亮直，讒曰：「豐聞將軍之退，拍手大笑，喜其言之中也。」紹於是有害豐之意。

七年夏，紹發病薨。未及定嗣，紀與審配恐紹長子譚立而辛評、郭圖等害己，遂矯紹遺命，奉紹幼子尚為嗣。

操北征譚、尚。譚軍黎陽，尚少與譚兵，而使紀從譚。譚益求兵，尚不與。譚怒，殺紀。

## 據

## 出典

* 《三國志·魏書六·董二袁劉傳》
* 《後漢書·卷七十四·袁紹列傳》
* 《英雄記》
西夏文

**西夏文**，古党項文字也，仿漢字而創，今無用之者。

## 史
其源之說，迄今無一，《宋史》云：「李元昊自製番書，命野利仁榮演繹之，成十二卷」；《遼史》云：「李績遷……子德明，制書十二卷，又制字若符篆」；又沈括《夢溪筆談》云：「元昊果叛，其徒遇乞先創造番書，獨局一樓上，累年方成，至是獻之」。

後成吉思汗亡西夏，漸衰，明萬曆後亡。

## 構字法

字二分，一曰獨體字，一曰復體字。

蓋獨體字甚少象形，甚異漢字。

復體字則多形聲，合獨體字二，一以表音，一以表意。亦有合三四字耳。另有字同位異者，如「甲乙」與「乙甲」，其意咸近。

蓋亦有數復體字，專事音譯漢語梵語之詞。

## 書
*《天盛改舊新定律令》，西夏之律法書 
*《同音》，單語字典 
*《文海》，單語字典 
*《文海雜類》，單語字典 
*《番漢合時掌中珠》，西夏、漢雙語字典 
*《夏漢字典》李范文編，中國社會科學出版社一九九七年十月初版，ISBN 7-5004-2113-3 

## 它典
*Omniglot page with sample characters
*西夏硬幣 
*西夏文字
*史金波，《西夏文字是有規律的文字嗎？》，寧夏新聞網
哈薩克斯坦

**哈薩克**，或譯**哈薩克斯坦**，中亞之巨邦也，制從共和。其民多屬哈薩克部。舊隸蘇聯邦，至西元一九九一年，始自立為國。初建都於阿拉木圖，歲在二千年，徙都阿斯塔納。其地深居內陸，去海綿遠。北接俄羅斯，東南界中國，南鄰烏孜別克、柯爾克孜諸國。地方可三千三百有二許里。

## 史

## 政

## 區劃
國分三邑，及十七州：

## 地理

## 食貨

## 戶口
西元二〇二〇年五月，有司計其生齒，有一千八百七十七萬六千七百有七口。其民居鄉鄙者百之四十六，處城邑者百之五十四。
### 種落
哈國編戶，以哈薩克族為最，居百分之七十三；俄羅斯人次之，居百分之十有五點四。其餘雜處者，有韃靼人、烏克蘭族 、烏茲別克族、白俄羅斯族、維吾爾族、阿塞拜疆族、及立陶宛人。西元一九三〇至四〇年代，蘇聯故主斯大林流配異種及政敵於哈，今之德意志人、烏克蘭人、朝鮮人、車臣人、麥斯赫特土耳其人等，皆當時謫徙之苗裔也。其境復設勞改營，蘇聯之巨獄，多聚於此。

及赫魯雪夫秉政，興墾荒之役與航天之業，俄人遂大舉移殖。至一九八九年，俄人之於總人口，已居百分之三十七點八，國中二十州，哈人居多數者僅得其七。又一九九一年以前，有德意志人幾達百萬，多為二戰時徙來之伏爾加德意志人及其後也；及蘇聯解體，多旋歸故國。其亦多歸希臘。先是一九三〇年代，數千朝鮮民亦遭流配哈境，今稱中亞高麗人。

一九九〇年代，俄羅斯人與伏爾加德意志人多流徙他邦。且自一九七〇年代已來，哈人生聚蕃息；兼以僑居中華、蒙古、俄羅斯之哈人紛紛首丘，由是哈族復為第一大種，丁口日盛。

## 文教

## 據


## 進學
* WWW.XZQH 哈薩克斯坦 行政區劃 網頁 (中文) 
* 新華網 哈薩克斯坦 概況 網頁 (中文)
* 哈薩克斯坦地圖 - WorldMapFinder 
* VladiGerTyr
田豐

**田豐**字**元皓**，後漢鉅鹿人，或云勃海人。

初辟太尉府，舉茂才，遷侍禦史。閹宦擅朝，豐乃棄官歸家。

袁紹起義，卑辭厚幣以招致豐，豐乃應紹命，以為別駕，甚見器任。

紹欲移天子自近，使說曹操徙都甄城。操拒之。豐說紹曰：「徙都之計，既不克從，宜早圖許，奉迎天子，動托詔令，響號海內，此筭之上者。不爾，終為人所禽，雖悔無益也。」紹不從。紹後用豐謀，平公孫瓚。逢紀憚豐亮直，數讒之於紹，紹遂忌之。

建安五年，左將軍劉備殺徐州刺史車冑，據沛以背操。操懼，自征備。豐說紹曰：「與公爭天下者，曹操也。操今東擊劉備，兵連未可卒解，今舉軍而襲其後，可一往而定。兵以幾動，斯其時也。」紹辭以子疾，未行。豐舉杖擊地曰：「嗟乎，事去矣！夫遭難遇之幾，而以嬰兒病失其會，惜哉！」紹聞而怒之，從此遂疏焉。

操急擊備，破之。備奔紹，紹攻許。豐以既失前機，不宜便行，諫紹曰：「曹操既破劉備，則許下非復空虛。且操善用兵，變化無方，觿雖少，未可輕也。今不如久持之。將軍據山河之固，擁四州之觿，外結英雄，內修農戰，然後簡其精銳，分為奇兵，乘虛迭出，以擾河南，救右則擊其左，救左則擊其右，使敵疲於奔命，人不得安業，我未勞而彼已困，不及三年，可坐克也。今釋廟勝之策而決成敗於一戰，若不如志，悔無及也。」紹不從。豐強諫忤紹，紹以為沮觿，遂械繫之。

紹發兵攻操，操聞豐不從戎，喜曰：「紹必敗矣。」

紹軍敗，土崩奔北。紹軍皆拊膺而泣曰：「向令田豐在此，不至於是也。」操復曰：「向使紹用田別駕計，尚未可知也。」

紹謂逢紀曰：「冀州人聞吾軍敗，皆當念吾，惟田別駕前諫止吾，與眾不同，吾亦慚見之。」紀復曰：「豐聞將軍之退，拊手大笑，喜其言之中也。」紹於是萌殺豐之意。及軍還，或謂田豐曰：「君必見重。」豐曰：「公貌寬而內忌，不亮吾忠，而吾數以至言迕之。若勝而喜，必能赦我，戰敗而怨，內忌將發。若軍出有利，當蒙全耳，今既敗矣，吾不望生。」紹還，曰：「吾不用田豐言，果為所笑。」遂殺之。

#### 特徵

豐天姿瑰傑，權略多奇。少喪親，居喪盡哀，日月雖過，笑不至矧。博覽多識，名重州黨。

## 評

*孫盛曰：觀田豐、沮授之謀，雖良、平何以過之？故君貴審才，臣尚量主；君用忠良，則伯王之業隆，臣奉闇後，則複亡之禍至：存亡榮辱，常必由茲。豐知紹將敗，敗則己必死，甘冒虎口以盡忠規，烈士之于所事，慮不存己。夫諸侯之臣，義有去就，況豐與紹非純臣乎！詩雲「逝將去汝，適彼樂土」，言去亂邦，就有道可也。

## 據

*《三國志·魏書六·董二袁劉傳》
*《後漢書·卷七十四·袁紹列傳》
元

**大元**，全稱大元大蒙古國也，源於成吉思汗。世祖入主中原，改年號為至元，歷十一帝。至元惠宗時，明陷大都，元惠宗遂北狩。
## 興廢
初，蒙古部鐵木真混一漠北，金泰和六年，諸王群臣共上尊號曰成吉思皇帝，號大蒙古國。繼而師行萬里，平西域、花刺子模，踐夏戡金，滅國四十，傳數世，諸番君長盡平定之，太祖孫忽必烈領漢地。蒙哥汗崩，阿里不哥以忽鄰塔即位為可汗。

忽必烈自即汗位於上都，行漢法，建元中統，五年敗阿里不哥，遷大都，改元至元。

至元八年，建國號曰**大元**，取《易》「大哉乾元」之義，是為元世祖。

十一年世祖遣伯顏攻江南，十六年宋平。唯世祖得汗位不正，又行漢法，西境諸汗皆不朝，忽鄰塔既亡，立儲之法，久未定制。

太子真金早薨，世祖崩，群臣議立成宗鐵穆爾，敗海都，附篤哇，察合臺汗國復朝。

元成宗崩，卜魯罕皇后監國，愛育黎拔力八達迎兄海山即帝位，是為元武宗，封孔子為文宣王，崇佛至深，大印元鈔。

元武宗崩，愛育黎拔力八達即帝位，是為元仁宗。廢武宗惡政，經理田畝，延祐二年復科舉，宗理學。

英宗碩德八剌立，踵武世、仁，行漢法，定《大元通制》，蒙古望族愛其舊俗，弒英宗。

泰定、天順、文宗、明宗、寧宗相繼而立，國朝大亂。

惠宗立，國中稍定，詔脫脫等修《宋》、《遼》、《金》三史。惠宗不擅政事，會黃河大水，紅巾乘時而起。

至正廿八年，朱明北伐大都，惠宗北狩上都、崩於應昌。

天元九年，捕魚兒海之戰天元帝大敗，是年為阿里不哥之裔也速迭爾所弒，漢式諸稱俱廢。
## 人等

元時混壹四海，東西各色人等雜處國內，然依歸附之先後待之有差，後人曰人分四等。其一等為蒙古人，再次為色目人，其次為漢人、南人。
## 官制
元朝之法，取士用人，唯論跟腳。其餘圖大政為相者，皆跟腳人也。居糾彈之首者，又跟腳人也。苙百位之長者，亦跟腳人也。而凡負大器，抱大財，蘊道義者，俱不得與其政事。所謂跟腳人者，徒能生長富貴，脔膻拥毳，素無學問。
## 大元世系
*元太祖　追尊，即大蒙古國成吉思汗
*元睿宗　追尊，世祖父也，嘗監國
*元太宗　追尊，即窩闊台汗
*元定宗　追尊，即貴由汗
*元憲宗　追尊，即蒙哥汗
大元立
*元世祖
*元成宗
*元武宗
*元仁宗
*元英宗
*元泰定帝
*元天順帝
*元文宗
*元明宗
*元寧宗
*元惠宗
惠宗北狩，史稱北元
*元昭宗
*元天元帝
也速迭爾弒天元帝，稱卓里克圖汗
## 註

## 據

*《元史》
吳語

**吳語**/ŋ̍ ȵy/，或曰**吳越語**、**江南話**、**江浙話**、"江東話”，遍于古吳、越地，故得名，周至今有三千年史，漢語諸言之一種也，今行於中國之蘇南、滬、浙、皖南、贛東北及閩北一角。言者逾一億，為國之至大方言，有國際語代碼。

吳語區於蘇南二千三百萬人、浙五千二百萬人、滬上千八百萬人、皖南六百二十萬人、贛東北三百五十萬人、閩北一角三十萬人，凡百三十三縣，吳越民凡一億零二百萬。

從史、文、言性論，吳語極近中古雅言，承中華之整八聲調、三十六聲母法體。如今吳語多古音也，音與《切韻》、《廣韻》等古韻合。

吳語存盡濁音，平上去入之平仄韻，局地留尖團音，多古語。吳語法結構與國語差大。吳語乃江南人思道與涵養之集也。吳語有廣式連續變調系統。吳與越文化血脈連，“醉裡吳音相媚好”。
## 分片
吳語可析為六片，以下次第
*太湖片，聞之蘇南，浙北，滬上，故以蘇州音為宗，今宗上海音。
*台州片，聞之浙江台州，以臨海音為宗。
*甌江片，聞之浙江溫州，宗鹿城音，吳地之民咸不能通此音，為最難解者。
*金衢片，聞之浙江故金華府八縣，及衢州、龍遊、縉雲三縣，宗金華音、衢州音。
*上麗片，聞之江西上饒，浙江麗水，宗處州音。
*宣州片，聞之，皖南郊縣及江蘇高淳西、溧水南。片內多為江淮官話侵，以高淳、博望存。宗老宣州音。

## 分佈
下表含徽語區。

## 特色
*吳語存盡濁音。古《切韻》、《韻鏡》言清濁也。聲帶振者為濁音，世強國皆有濁音。除吳語、老湘語外之漢語語言皆無全濁輔音（僅贛北閩北有少許）。
吳語濁音示例：

*吳語存盡入聲。

## 參見
*錢乃榮
*廣韻
*濁音
*入聲
## 它典
*吳越江南——江浙語言文化網
*中國吳語協會官址
*吳音小字典
*清籟吳語論壇

分類:漢語方言
魔鬼之詩篇

**魔鬼之詩篇**（英文︰**The Satanic Verses**，又譯：**撒旦之詩篇**），史詩也，英國文人西爾門·拉什迪草書於一九八九年。因述及回教之不公，遂不之容也，伊朗阿亞圖拉霍梅尼嘗宣詔，屬文者及有關之人，格殺勿論。
莎阿南

**莎阿南**，馬來西亞雪蘭莪州之治所也。轄地之廣，約二百九十平方公里，生齒六十萬。馬赫穆拿督尹之。

境內有白蒲大道，通乎國都吉隆坡。今戶口殷繁，尤以電訊機巧之業為盛。若乃回民欲朝麥加者，皆可自蘇丹·阿卜都·阿齊茲空港乘飛機以赴之。

## 博觀
* 莎阿南市官府 
* 莎阿南市統計圖 

分類:東南亞地理志
阿拉伯語

**阿拉伯語**者，阿拉伯諸部之語也。屬閃含語族閃語支。古譯**阿剌伯語**，方言甚多，然書同文。今行於中東與北非之大部，以其《古蘭經》之所書，故凡伊斯蘭徒者，咸能略通，計十有五六億耳。經典用語者，謂夫斯哈。

## 參照
* 《天方夜譚》
* 《可蘭經》

## 它典

* 阿拉伯語-華人當如何習之 
* 阿拉伯文字與經文 
* 英國廣播公司（BBC）阿拉伯語臺 
* 有線新聞社（CNN）阿拉伯語臺
* Arabic keyboard
賢哲賽義巴巴

**賢哲賽義巴巴**（英文：**Sai Baba of Shirdi**）者，印度人也。一八三八年生，一九一八年十月十五日卒，年八十，葬於佛寺。生前傳道於大清真寺，追崇者眾。兩袖清風，唯道傳人，印回二教皆尊之為聖，其言今已為至典矣。

## 言
* **天帝為王**（**Allah Malik**，意：**God is the Lord**或**God is the King**）。
* 其道亦曰當以仁、愛、容、恕加於人也，求之心平氣和。

## 它典
* 賽義巴巴大師傳道會 
* 賢哲賽義巴巴之聖殿 
* 賽義巴巴大師全傳 
* 賽義巴巴大師生平
* 賽義巴巴大師良言 
* 其馬來西亞傳道會  
* 其家鄉（Saidham Sola）傳道會
馬維力卡拉

**馬維力卡拉**（英文：Mavelikara）者，南印度喀拉拉邦（Kerala）之鎮也，屬阿拉普渣縣（Alappuzha），口二萬八千，學府甚多。  

## 賢
* 前總督P.C.亞歷山大博士 （Dr. P.C Alexander） 
* 前閣部C.M.史逖文先生 （Mr. C.M Stephen）

## 它典
* 小鎮官府
* 小鎮教會  
* 阿拉普渣縣官府  
* 喀拉拉邦官府
摩士公園

**摩士公園**，在香港之黃大仙、樂富間，計有四區，近十六公頃。處勢寬閒，氣象宏大。夫摩士者，匯豐銀行主席及總司理也。

其內綠樹成蔭，棕櫚尤盛。中有小山，無知其名，然極有野意。旁為蝴蝶閣，蝶鳥齊飛，有碑記之。按足球場、室內運動場、泳池、太極園等，咸有名氣，多有問津。

## 它典
*康樂及文化事務署——摩士公園專頁
馬拉浦南

**馬拉浦南**者，南印度喀拉拉邦之邑治也。邑中丁口五萬九千
印度人口普查局官址，合縣則方百十有九里有奇，民三百六十餘萬。當金奈至加利固驛道之衝，昔蒂普蘇丹王嘗駐軍於斯。今有加利固大學，遂聞於世。

## 風土
「馬拉浦南」者，「高原」之謂也。喀邦四大水皆流徑其地：曰柴利雅水，曰喀大侖地浦扎水，曰芭拉莎浦扎水，曰契廬浦扎水。

其地林木葱鬱，物類繁盛，若象、鹿、虎、熊、猿、雉、鱷、兔之屬，往往而遇。

## 引據


## 博覽
* SSF-馬拉浦南官址 
*加利固大學官址
* 馬拉浦南縣官府  
* 喀拉拉邦官府
何承天

**何承天**，晉東海郯人也，太和五年生。五歲失父，母徐氏，廣之姊也，聰明博學，故承天幼漸訓義，儒史百家，莫不該覽。

隆安四年，南蠻校尉桓偉命為參軍。時殷仲堪、桓元等互舉兵，承天懼禍，解職還益陽。義旗初，長沙公陶延壽以為其輔國府參軍，遣通敬於高祖，因除瀏陽令，尋去職還都。撫軍將軍劉毅鎮姑孰，版為行參軍。出補宛陵令。趙惔為尋陽太守，請為司馬。尋去職。高祖以為太尉行參軍。除太學博士。義熙十一年，為世子征鹵參軍，轉西中郎中軍參軍，錢塘令。

高祖在壽陽，宋臺建，召為尚書祠部郎。永初末，補南臺治書侍御史。謝晦鎮江陵，請為南蠻長史。晦進號衛將軍，轉諮議參軍，領記室。晦既下，承天留府不從。及到彥之至馬頭，承天自詣歸罪，彥之以其有誠，宥之，使行南蠻府事。元嘉七年，彥之北伐，請為右軍錄事。及彥之敗退，承天以才非軍旅，得免刑責。以補尚書殿中郎。承天為性剛愎，不能屈意朝右，頗以所長侮同列，不為僕射殷景仁所平，出為衡陽內史。昔在西與士人多不協，在郡又不公清，為州司所糾，被收繫獄，值赦免。十六年，除著作佐郎，撰國史。尋轉太子率更令。十九年，立國子學，以本官領國子博士，遷御史中丞。能彈箏，上又賜銀裝箏一面。

承天與尚書左丞謝元素不相善。元舉承天賣茭四百七十束與官屬，求貴價。承天坐白衣領職。二十四年，遷廷尉，未拜，上欲以為吏部，已受密旨，承天宣漏之，坐免官。卒於家，年七十八。

先是，《禮論》有八百卷，承天刪減并合，以類相從，凡為三百卷，并《前傳》、《雜論》、《纂文》、論並傳於世。又攷定《元嘉曆》，語在《宋書·律曆志》。

## 據
*《宋書·何承天傳》
綴術

**綴術**，算經也，南朝祖氏父子所造。其艱奧也，隋書謂「學官莫能究其深奧，是故廢而不理」。唐時收入算經十書，為國子監算學。治之需四年，足見其理之深。嘗東傳朝鮮，宋代失。
西北水道

**西北水道**者，自歐洲始，越北冰洋，跨北美洲，以抵亞洲之水道也。蓋自十六世紀始，歐洲諸國，咸信有無冰之洋，故欲通之，然四百年間，無有成者耳。初，欲探之者，多為尋夢，無所據也。或溯河道，或沿大海，卒不可得。夫河道者，實莫之貫，赫恩、路易斯及克拉克諸君，以數年之功，方知之矣。已而數百年，及至十九世紀，行船者探之，多有所據，輿圖漸精，其理日明，然尚未全解。蓋自一八一八年始，大英帝國力究之，所耗舟船，不計其數；所遣之人，罹難亦眾，其約翰富蘭克林之隊尤甚，無一生還。若夫無冰之洋，實屬烏有；茫茫北極，舟舸難通。極南之帶，夏冰或解，於是始見微道，故四百年而無有成者耳。一九零五年，挪威行險者阿蒙森卒成之，其惑方釋。然所費不菲，竟無以商用。

## 據
* 人人百科（Citizendium），西北水道一文

分類:北極地理志
袁紹

**漢鄴侯袁紹**字**本初**，汝南汝陽人，司徒湯之孫，壯健好交結，大將軍梁冀以下莫不善之。少為郎，除濮陽長，遭母憂去官，徙居洛陽。紹有姿貌威容，愛士養名。既累世台司，賓客所歸，加傾心折節，莫不爭赴其庭。紹有姿貌威容，能折節下士，士多附之，曹操少與交焉。又外寬雅，有局度，憂喜不形於色，而內多忌害。辟大將軍何進掾，為侍御史、虎賁中郎將。

中平五年，為佐軍校尉。靈帝崩，紹勸何進徵董卓等眾軍，脅太后誅宦官，轉司隸校尉，及卓議欲廢立。紹勃然曰：「天下健者，豈惟董公。」橫刀長揖徑出，懸節於上東門，而奔冀州。董卓購募求紹。周珌、伍瓊為紹說卓，卓乃遣授紹勃海太守，封邟鄉侯。初平元年，紹遂以勃海起兵，討卓。自號車騎將軍，領司隸校尉。韓馥見人情歸紹，舉冀州以讓紹，紹遂領冀州牧。興平二年，拜紹右將軍。

建安元年，曹操迎天子都許。以紹為太尉，封鄴侯。時曹操自為大將軍，紹恥為之下，偽表辭不受。操大懼，乃讓位於紹。二年，拜紹大將軍，錫弓矢節鉞，虎賁百人，兼督冀、青、幽、并四州，然後受之。四年，紹簡精兵十萬，騎萬匹，欲出攻許，以審配、逄紀統軍事，田豐、荀諶、許攸為謀主，顏良、文醜為將帥。五年，進軍攻許。先遣顏良攻曹操別將劉延於白馬，紹自引兵至黎陽。曹操擊顏良斬之。紹乃度河，壁延津南。使劉備、文醜挑戰，曹操又擊破之，斬文醜。再戰而禽二將，紹軍中大震。操還屯官渡，紹進保陽武。相持百餘日，紹軍大潰，紹與八百騎度河，至黎陽北岸，入其將軍蔣義渠營。至帳下，把其手曰：「孤以首領相付矣。」義渠避帳而處之。使宣令焉。自軍敗後發病，七年夏，薨。

## 評

* 《三國志》評曰：「袁紹、劉表，咸有威容、器觀，知名當世。表跨蹈漢南，紹鷹揚河朔，然皆外寬內忌，好謀無決，有才而不能用，聞善而不能納，廢嫡立庶，舍禮崇愛，至於後嗣顛蹙，社稷傾覆，非不幸也。昔項羽背范增之謀，以喪其王業；紹之殺田豐，乃甚於羽遠矣！」

* 趙忠曰：「袁本初坐作聲價，不應呼召而養死士，不知此兒欲何所為乎？」

* 趙融曰：「賢人者，君子之望也。不禮賢，是失君子之望也。夫有為之君，不敢失萬民之歡心，況于君子乎？失君子之望，難乎以有為矣。」

## 據

* 《三國志·魏書六·董二袁劉傳》
* 《英雄記》
* 《九州春秋》
* 《獻帝春秋》
* 《後漢書·卷九·孝獻帝紀》
* 《典略》
維基共享

**維基共享**者，維基媒體基金會所創，以收天下圖籍聲影之屬。凡百工所繪、四海所映，皆許民自由取用，無所靳惜。藏品宏富，蓋以千萬計矣。
## 博覽
*維基共享